Q=4	C=2	SS=1	LS=1	PS=0	DC=1	LC=0	SD=0	BS=3	G0=124	G1=98	G2=36	DLID=az_RU	BODY=Мүгәддәс Китабда мәләкләр барәдә јазыланлар\nФӘСИЛ 1 Јараданымызы јахындан таныјаг\nФӘСИЛ 2 Аллаһдан назил олан китаб\nФӘСИЛ 3 Аллаһын бәшәријјәтлә бағлы нијјәти\nФӘСИЛ 4 Иса Мәсиһ һаггында һәгигәт\nФӘСИЛ 5 Фидјә — Аллаһын ән ҝөзәл һәдијјәси\nФӘСИЛ 6 Өләндән сонра инсан һара ҝедир?\nФӘСИЛ 7 Өлүләр дириләҹәк!\nФӘСИЛ 8 Аллаһын Падшаһлығы\nФӘСИЛ 9 Дүнјанын сону\nФӘСИЛ 10 Мүгәддәс Китаб мәләкләр барәдә нә дејир?\nФӘСИЛ 11 Нәјә ҝөрә дүнја әзаб-әзијјәтлә долудур?\nФӘСИЛ 12 Аллаһла дост олун\nФӘСИЛ 13 Һәјат әнамына һөрмәт\nФӘСИЛ 14 Аилә сәадәти\nФӘСИЛ 15 Аллаһын гәбул етдији ибадәт\nФӘСИЛ 16 Һагг јолда јеријин\nФӘСИЛ 17 Дуа әнамы\nФӘСИЛ 18 Өзүнүзү Аллаһа һәср един\nФӘСИЛ 19 Аллаһа јахын олун\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Боливија жест дили Вјетнам Дусун Камбоҹа Колумбија жест дили Конго Куба жест дили Маврики креолу Малта Мјанма Ниас Ниҝериа пиҹини Понапе Самоа Санҝир Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дуала дхолуо еве ермәни естон ефик занде зулу ибан ибинда ибо инҝилис ирланд испан кабовердиану кана каннада каонде карен (сго) качин кечуа (Ајакучо) кикамба киконго кикујју кимбунду кинјаруанда кипенде кирунди кисонге кичуа (Имбабура) кореја кпелле крио куангали куанјама кјангонде күрд курманҹи ламба лингала лози ломве луганда лунда мазахуа макуа малагаси малајалам мамбве-лунгу маратһ мбунда меру море навахо нага-куки-чин (тиддим) нгангела ндау ндебеле ндебеле (Зимбабве) ндонга нзема нјунгве окпе олу конзо оромо португал португал (португал) румын рунјанкоре рус руторо санго свати сена сепеди сетсвана сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҹола Һаити креолу Һиндистан жест дили һауса һереро һинд һунсрик әрәб\nМүгәддәс Китаб мәләкләр барәдә нә дејир?\n1. Нәјә ҝөрә мәләкләр һаггында өјрәнмәк лазымдыр?\nМҮГӘДДӘС КИТАБДА мәләкләр Аллаһын оғуллары адланыр (Әјјуб 38:7). Јеһова Аллаһ истәјир ки, биз Онун сәмави аиләсинин үзвләри олан мәләкләр һаггында өјрәнәк. Ҝәлин ҝөрәк мәләкләрин иши нәдән ибарәтдир. Гәдимдә онлар инсанлара неҹә көмәк едибләр? Вә бу ҝүн инсанлара көмәк едирләрми? (8-ҹи әлавәјә бахын.)\n2. Мәләкләри ким јарадыб вә онларын сајы нә гәдәрдир?\n2 Әввәлҹә билмәк лазымдыр ки, мәләкләри ким јарадыб. Колослулара 1:16 ајәсинә әсасән, Јеһова Аллаһ биринҹи Иса Мәсиһи јаратды, сонра исә «ҝөјдә вә јердә олан һәр шеј»и. «Һәр шеј» дејәндә мәләкләр дә нәзәрдә тутулур. Билмәк истәјирсиз, Аллаһ нә гәдәр мәләк јарадыб? Мүгәддәс Китабда дејилир ки, онларын сајы јүз милјонларладыр (Зәбур 103:20; Вәһј 5:11).\n3. Әјјуб 38:4—7 ајәләриндән мәләкләр һаггында нә өјрәнирик?\n3 Мүгәддәс Китабда һәмчинин дејилир ки, Јеһова мәләкләри јер күрәсини јаратмамышдан әввәл јарадыб. Ҝөрәсән, мәләкләр јер күрәсини ҝөрәндә һансы һиссләри кечирмишдиләр? «Әјјуб» китабында дејилдији кими, онлар севиниб-шадланырдылар. Бу варлыглар меһрибан бир аилә кими чијин-чијинә Аллаһа хидмәт едирдиләр (Әјјуб 38:4—7).\nМӘЛӘКЛӘР АЛЛАҺА САДИГ ИНСАНЛАРА КӨМӘК ЕДИРЛӘР\n4. Мәләкләрин инсанларла јахындан марагландығыны һарадан билирик?\n4 Мәләкләр инсанларла, һәмчинин Јеһованын јер күрәси вә бәшәријјәтлә бағлы нијјәти илә һәмишә јахындан марагланыблар (Мәсәлләр 8:30, 31; 1 Бутрус 1:11, 12). Адәмлә Һәвва Јеһоваја гаршы аси чыханда чох еһтимал ки, мәләкләр дәрин кәдәр һисси кечирмишдиләр. Јәгин бу ҝүн әксәр инсанларын Јеһова Аллаһа итаәт етмәмәси дә онлара үрәк ағрысы верир. Лакин кимсә төвбә едиб Аллаһа дөнәндә онлар чох севинир (Лука 15:10). Мәләкләр Аллаһа ибадәт едән инсанларла јахындан марагланырлар. Јеһова Аллаһ мәләкләри васитәсилә јер үзүндәки садиг бәндәләрини горујур вә онлара көмәк едир (Ибраниләрә 1:7, 14). Ҝәлин бир нечә нүмунәјә нәзәр салаг.\n«Мәним Аллаһым мәләјини ҝөндәриб ширләрин ағзыны бағлады» (Дәнјал 6:22)\n5. Гәдимдә мәләкләр Аллаһын мүбарәк бәндәләринә неҹә көмәк етмишдиләр?\n5 Јеһова Аллаһ Сәдум вә Әмурә шәһәрләрини мәһв едәндә ики мәләјини ҝөндәриб Луту вә онун аиләсини өлүмдән гуртарды (Јарадылыш 19:15, 16). Бу һадисәдән јүз илләр сонра Дәнјал пејғәмбәри ширләр гујусуна атмышдылар, амма онун башындан бир түк белә әскик олмамышды, чүнки Аллаһ мәләјини ҝөндәриб ширләрин ағзыны бағламышды (Дәнјал 6:22). Һәмчинин һәвари Бутрус зинданда оланда Аллаһ мәләји васитәсилә ону азад етмишди (Һәвариләрин ишләри 12:6—11). Иса Мәсиһ јер үзүндә јашајанда мәләкләр она да көмәк етмишдиләр. Мәсәлән, о, вәфтиз оландан сонра мәләкләр она гуллуг етмишдиләр (Марк 1:13). Едамындан бир аз әввәл исә бир мәләк ону үрәкләндирмишди (Лука 22:43).\n6. а) Һарадан билирик ки, мәләкләр бу ҝүн дә Аллаһын хидмәтчиләринә көмәк едирләр? б) Биз һансы суаллары мүзакирә едәҹәјик?\n6 Бу ҝүн мәләкләр инсанлара ҝөрүнмүрләр. Лакин Аллаһ бу ҝүн дә Өз хидмәтчиләринә мәләкләри васитәсилә көмәк едир. Мүгәддәс Китабда дејилир: «Јеһованын мәләји Ондан горханларын әтрафында дүшәрҝә гурур» (Зәбур 34:7). Мәләкләр бизи нәдән горујур? Бизә зәрәр вурмаг истәјән ҝүҹлү дүшмәнләрдән. Бу дүшмәнләр кимләрдир? Онлар һарадан пејда олублар? Бизә неҹә зәрәр вурмаг истәјирләр? Бу суаллара ҹаваб тапмаг үчүн ҝәлин Адәмлә Һәвва јаранандан гыса мүддәт сонра баш верән һадисәјә нәзәр салаг.\n7. Шејтан өз нијјәтинә нә дәрәҹәдә мүвәффәг олуб?\n7 Үчүнҹү фәсилдән өјрәндик ки, бир мәләк Аллаһа аси чыхыб һакимијјәти әлә кечирмәк нијјәтинә дүшдү. Мүгәддәс Китаба әсасән, она Шејтан Иблис ады верилиб (Вәһј 12:9). Шејтан инсанларын да онун бу үсјанына гошулмасыны истәјирди. О, Һәвваны вә демәк олар ки, о вахтдан бу јана јашајан бүтүн инсанлары алдатмаға мүвәффәг олуб. Амма Һабил, Һәнуг вә Нуһ пејғәмбәр кими инсанлар Аллаһа садиг галыб (Ибраниләрә 11:4, 5, 7).\n8. а) Неҹә олду ки, бәзи мәләкләр ҹин олду? б) Дашгындан хилас олмаг үчүн ҹинләр нә етдиләр?\n8 Нуһ пејғәмбәрин дөврүндә бәзи мәләкләр јер үзүндә инсан кими јашамаг үчүн үсјан едиб ҝөјдәки мәскәнләрини тәрк етдиләр. Јарадылыш 6:2 ајәсинә әсасән, онлар инсан гызлары илә евләнмәк истәјирдиләр. (Ајәни охујун.) Амма бу, мәләкләр үчүн гәти гадаған иди (Јәһуда 6). Бу шәр мәләкләр кими, о дөврүн әксәр инсанлары да позғун вә гәддар олдулар. Бу сәбәбдән Јеһова Аллаһ дүнјаны суја гәрг едиб бүтүн пис инсанлары мәһв етмәк гәрарына ҝәлди. Лакин Аллаһ садиг бәндәләрини дашгындан хилас етди (Јарадылыш 7:17, 23). Шәр мәләкләр исә ҹанларыны хилас етмәк үчүн ҝөјә гајытдылар. Мүгәддәс Китабда бу мәләкләр ҹин адланыр. Онлар Шејтанын тәрәфини тутдулар, бунунла да Иблис онларын һөкмдары олду (Мәтта 9:34).\n9. а) Ҹинләр ҝөјә галханда нә баш верди? б) Нөвбәти абзасларда нәји арашдыраҹағыг?\n9 Јеһова Аллаһ Она гаршы үсјан етдикләри үчүн ҹинләри сәмави аиләсинә гәбул етмәди (2 Бутрус 2:4). Ҹинләр даһа инсан ҹилдинә ҝирә билмәсәләр дә, бу ҝүн дә бүтүн дүнјаны алдадырлар (Вәһј 12:9; 1 Јәһја 5:19). Ҝәлин ҝөрәк онлар әксәр инсанлары һансы јолла тора салырлар. (2 Коринфлиләрә 2:11 ајәсини охујун.)\nҸИНЛӘР ИНСАНЛАРЫ ҺАНСЫ ЈОЛЛА ТОРА САЛЫР?\n10. Ҹинләр инсанлары тора неҹә салыр?\n10 Ҹинләр инсанлары мүхтәлиф јолларла тора салырлар. Ҹиндарлыг онлардан биридир. Инсан ҹиндар вә ја овсунчу јанына ҝедәндә, јахуд өзү бу ишләрлә мәшғул оланда ҹинләрлә әлагә јаратмыш олур. Мүгәддәс Китаб бизә ҹинләрлә әлагәси олан һәр бир шејдән узаг дурмағы бујурур (Галатијалылара 5:19—21). Овчу һејваны тутмаг үчүн тордан истифадә етдији кими, ҹинләр дә инсанлары әлә кечириб идарә етмәк үчүн өз торларындан истифадә едирләр. (25-ҹи әлавәјә бахын.)\n11. Фалчылыг нәдир вә нәјә ҝөрә фалчылыгдан узаг дурмалыјыг?\n11 Ҹинләрин башга бир тәләси фалчылыгдыр. Фалчылыг ҹинләрин көмәјилә ҝәләҹәји вә намәлум шејләри билмәк үсулудур. Инсанлар буну улдузлары мүшаһидә етмәклә, јуху вә әламәтләри јозмагла, карт вә кристал күрә васитәсилә фала бахмагла, овуҹун ичиндәки хәтләри охумагла едир. Чохлары буна зәрәрсиз бир шеј кими бахырлар, әслиндә исә, онлар чох тәһлүкәлидирләр. Мәсәлән, Мүгәддәс Китаба әсасән, фалчыларла ҹинләр арасында бирбаша әлагә вар. Һәвариләрин ишләри 16:16—18 ајәләриндә бир гыза ҝәләҹәкдән хәбәр вермәк габилијјәти верән фалчы ҹин һаггында јазылыб. Һәвари Булус гызын ичиндән ҹини чыхарандан сонра гыз фалчылыг габилијјәтини итирир.\n12. а) Өлүләрлә әлагә јаратмаға ҹәһд етмәк нәјә ҝөрә тәһлүкәлидир? б) Нәјә ҝөрә Аллаһа ибадәт едән инсанлар ҹинләрлә әлагәси олан адәтләрдә иштирак етмирләр?\n12 Ҹинләр инсанлары башга бир јолла да алдадырлар. Онлар инсанлары инандырмаға чалышырлар ки, ҝуја өлүләр һарадаса јашајыр вә онлар бизимлә әлагә јарада биләр, даныша биләр, јахуд бизә зәрәр вура биләр. Мәсәлән, гоһумуну вә ја достуну итирән бәзи инсанлар өлүләрлә данышдығыны иддиа едән руһчағыранларын јанына ҝедирләр. Руһчағыранлар һәмин адамлара өлән инсан һаггында мараглы мәлумат чатдыра, һәтта онун сәсини тәглид едә биләрләр (1 Ишмуил 28:3—19). Бир чох јас мәрасимләри дә инсанын өләндән сонра јашамасы инанҹы илә бағлыдыр. Мәсәлән, мүәјјән ҝүнләр гејд едилир, өләнин адына јемәк биширилир вә саирә ајинләр иҹра олунур. Мәсиһиләр бу адәтләрдә иштирак етмәкдән бојун гачыранда аилә үзвләри, гоһумлар, гонум-гоншулар онлары гынамаға башлајыр, тәһгир едир, онларла бүтүн әлагәләри кәсирләр. Мәсиһиләр әминдирләр ки, өләндән сонра инсан һеч јердә јашамыр. Өлүләрлә әлагә јаратмаг мүмкүн дејил вә онлар бизә зәрәр вура билмәзләр (Зәбур 115:17). Еһтијатлы олун, һеч вахт өлүләрлә вә ја ҹинләрлә әлагә јаратмајын вә ҹинләрлә әлагәси олан адәтләрдә иштирак етмәјин. (Ганунун тәкрары 18:10, 11 ајәләрини охујун; Әшија 8:19.)\n13. Бир вахтлар ҹинләрин ваһимәси алтында јашајан инсанлар нәјә наил олублар?\n13 Ҹинләр инсанлары алдатмагла кифајәтләнмирләр, һәм дә ҹанларына горху салырлар. Шејтан вә онун ҹинләри билир ки, вахтларына чох аз галыб, бир аздан Аллаһ онлары јер үзүндән јох едәҹәк. Буна ҝөрә дә онлар даһа гәддар вә гәзәбли олублар (Вәһј 12:12, 17). Анҹаг вахтилә ҹинләрин ваһимәси алтында јашајан инсанлар онларын ҹәнҝиндән ҹанларыны гуртара билибләр. Бәс онлар буна неҹә мүвәффәг олублар?\nҸИНЛӘРИН ТӘСИРИНДӘН ЧЫХМАҒЫН ЈОЛУ\n14. Ҹинләрдән јаха гуртармаг үчүн нә етмәлијик?\n14 Мүгәддәс Китаб ҹинләрин тәсириндән чыхмағын јолуну ҝөстәрир. Мисал үчүн, биринҹи әсрдә Ефес шәһәриндә јашајан инсанлар Јеһова Аллаһы танымаздан габаг ҹиндарлыгла мәшғул олурдулар. Бәс неҹә олду ки, онлар ҹинләрин тәсириндән чыха билдиләр? Мүгәддәс Китабда дејилир: «Сеһрбазлыгла мәшғул оланлардан хејли адам китабларыны јығыб һамынын ҝөзү гаршысында јандырды» (Һәвариләрин ишләри 19:19). Онлар Јеһова Аллаһа ибадәт етмәк истәдикләри үчүн сеһрбазлыгла бағлы олан бүтүн китабларыны мәһв етдиләр. Бу ҝүн дә Јеһова Аллаһын јолу илә ҝетмәк истәјән һәр кәс ҹинләрлә әлагәси олан һәр шеји мәһв етмәлидир. Бура сеһрбазлығы, ҹинләри, јахуд фөвгәлтәбии шејләри зәрәрсиз вә ја мараглы бир шеј кими гәләмә верән китаблар, журналлар, улдуз фалы, филмләр, маһнылар, ојунлар, һәтта тәсвирләр дахилдир. Инсанларын өзләрини горумаг үчүн үзәрләринә тахдыглары әшјалары да бу сијаһыја аид етмәк олар (1 Коринфлиләрә 10:21).\n15. Шејтана вә ҹинләрә гаршы дурмаг үчүн даһа нә етмәлијик?\n15 Ефеслиләр ҹиндарлыгла бағлы китабларыны јандырандан бир нечә ил сонра һәвари Булус мәктубунда јазырды ки, онлар һәлә дә «шәр руһи гүввәләрә гаршы» мүбаризә апарырлар (Ефеслиләрә 6:12). Фикир верин, онлар өз китабларыны јандырсалар да, ҹинләр јенә дә бу инсанлардан әл чәкмирдиләр, онлара зәрәр јетирмәк истәјирдиләр. Белә олан һалда онлар даһа нә етмәли идиләр? Һәвари Булус онлара демишди: «Бөјүк иман галханыны ҝөтүрүн, онунла сиз Шәририн бүтүн аловлу охларыны сөндүрәҹәксиниз» (Ефеслиләрә 6:16). Галхан әсҝәри горудуғу кими, иман да бизи горуја биләр. Әҝәр үрәкдән инансаг ки, Јеһова бизи горујаҹаг, онда биз Шејтана вә ҹинләрә гаршы дура биләҹәјик (Мәтта 17:20).\n16. Јеһоваја иманымызы неҹә мөһкәмләндирә биләрик?\n16 Јеһоваја иманымызы неҹә мөһкәмләндирә биләрик? Биз Мүгәддәс Китабы һәр ҝүн охумалы вә Аллаһа ҝүвәнмәји өјрәнмәлијик. Јеһоваја архалансаг, Шејтан вә ҹинләр бизә һеч бир зәрәр јетирә билмәјәҹәк (1 Јәһја 5:5).\n17. Өзүмүзү ҹинләрдән горумаг үчүн даһа нә етмәлијик?\n17 Ефес ҹиндарлыгла долу бир шәһәр иди, буна ҝөрә дә һәвари Булус Аллаһын орада јашајан хидмәтчиләринә мәсләһәт ҝөрмүшдү: «Һәр ан... дуа един» (Ефеслиләрә 6:18). Онлар һәр заман Јеһоваја дуа етмәли идиләр ки, онлары ҹинләрдән мүдафиә етсин. Биз дә ҹиндарлыгла долу дүнјада јашајырыг. Биз дә дуа едиб Јеһовадан көмәк истәмәлијик вә дуада Онун адыны чәкмәлијик. (Мәсәлләр 18:10 ајәсини охујун.) Јеһовадан бизи Шејтандан горумасыны хаһиш етсәк, О, дуамыза мүтләг ҹаваб верәҹәк (Зәбур 145:19; Мәтта 6:13).\n18, 19. а) Шејтана вә ҹинләрә неҹә галиб ҝәлә биләрик? б) Нөвбәти фәсилдә һансы суалын ҹавабы вар?\n18 Ҹиндарлыгла бағлы олан һәр шеји мәһв етсәк вә Јеһова Аллаһын көмәјинә сығынсаг, Шејтана вә ҹинләрә гаршы дура биләрик. Онлардан горхмаға һеч бир әсас јохдур. (Јагуб 4:7, 8 ајәләрини охујун.) Јеһова ҹинләрдән гат-гат гүдрәтлидир. Аллаһ Нуһ пејғәмбәрин дөврүндә онлары ҹәзаландырмышды, ҝәләҹәкдә исә тамамилә мәһв едәҹәк (Јәһуда 6). Унутмајын ки, биз бу савашда тәк дејилик. Јеһова мәләкләри васитәсилә бизи горујур (2 Падшаһлар 6:15—17). Бәли, Јеһованын көмәјилә Шејтана вә ҹинләрә галиб ҝәлә биләрик! (1 Бутрус 5:6, 7; 2 Бутрус 2:9, 10).\n19 Бәс әҝәр Шејтан вә ҹинләр инсанлара бу гәдәр зүлм едирләрсә, нәјә ҝөрә Аллаһ онлары индијә кими мәһв етмәјиб? Бу суалын ҹавабы нөвбәти фәсилдә јазылыб.\nСеһрбазлыгла, ҹиндарлыгла вә фөвгәлтәбии гүввәләрлә бағлы һәр шеји мәһв един\nМүгәддәс Китабы арашдырын\nЈеһова Аллаһа дуа един\n1 МӘЛӘКЛӘР АЛЛАҺЫН ОҒУЛЛАРЫДЫР\n«Јеһоваја алгыш един, еј Онун мәләкләри, еј гүдрәтлиләр» (Зәбур 103:20).\nМәләкләр һаггында һансы мәлуматыныз вар?\nЈеһова Аллаһ мәләкләри јери јаратмаздан әввәл јарадыб.\nАллаһ милјонларла мәләк јарадыб.\n1 Бутрус 1:11, 12\nМәләкләр Јеһова Аллаһын јерлә бағлы нијјәти илә һәмишә јахындан марагланыблар.\nМәләкләр Аллаһа ибадәт едән инсанларла јахындан марагланырлар.\n2 МӘЛӘКЛӘР АЛЛАҺА ИБАДӘТ ЕДӘН ИНСАНЛАРА КӨМӘК ЕДИРЛӘР\n«Јеһованын мәләји Ондан горханларын әтрафында дүшәрҝә гурур, онлары хилас едир» (Зәбур 34:7).\nҺарадан билирик ки, мәләкләр инсанлара көмәк едирләр?\nЈарадылыш 19:15, 16; Дәнјал 6:22; Лука 22:43; Һәвариләрин ишләри 12:6—11\nМәләкләр Лута, Дәнјал пејғәмбәрә, Иса Мәсиһә вә һәвари Бутруса көмәк етмишдиләр.\nИбраниләрә 1:7, 14\nЈеһова Аллаһ Өз мәләкләри васитәсилә хидмәтчиләринә көмәк едир вә онлары горујур.\n3 ШӘР МӘЛӘКЛӘР БИЗӘ ЗИЈАН ЈЕТИРМӘК ИСТӘЈИР\n«Шејтанын торуна дүшмәјәк, ахы биз онун фәндләриндән бихәбәр дејилик» (2 Коринфлиләрә 2:11).\nҸинләр барәдә нә билирсиниз вә нәјә ҝөрә онлар тәһлүкәли варлыглардыр?\nМәләкләрдән бири Аллаһа аси чыхды, буна ҝөрә дә Шејтан адланды.\nНуһ пејғәмбәрин дөврүндә мәләкләрдән бир нечәси Аллаһын сөзүндән чыхыб јерә енди.\nБу мәләкләр дә Аллаһа аси чыхыб Иблисә гошулдулар вә беләҹә, ҹин олдулар.\nГанунун тәкрары 18:10, 11\nҸинләр инсанлары аздырмаға вә онлара баҹардыглары гәдәр зијан јетирмәјә чалышырлар.\n4 СИЗ ИБЛИСӘ ВӘ ҸИНЛӘРӘ ГАЛИБ ҜӘЛӘ БИЛӘРСИНИЗ\n«Иблисә мүгавимәт ҝөстәрин вә о, сиздән гачаҹаг» (Јагуб 4:7).\nШејтанла вә ҹинләрлә мүбаризәдә Јеһова Аллаһдан неҹә көмәк ала биләрик?\nҺәвариләрин ишләри 19:19\nҸиндарлыгла әлагәси олан, һәмчинин ҹадуҝәрлији, ҹинләри вә фөвгәлтәбии шејләри зәрәрсиз, мараглы бир шеј кими гәләмә верән һәр шеји мәһв един.\nЕфеслиләрә 6:16, 18\nМүгәддәс Китабы арашдырмагла иманынызы мөһкәмләндирин; дуада Јеһова Аллаһдан сизи горумасыны хаһиш един.\nЈеһова Аллаһын адыны чәкин.\nРуһани варлыглар бизә тәсир едә биләрми? (I һиссә)\nРуһани варлыглар бизә тәсир едә биләрми? II һиссә\nИблисә вә онун һијләләринә гаршы дур\nБиз билирик ки, Шејтанын ҝүҹу вар, амма биз бу фикрин әсири олмуруг? Нә үчүн?


Q=0	C=0	SS=0	LS=0	PS=0	DC=0	LC=0	SD=0	BS=3	G0=53	G1=49	G2=33	DLID=az_RU	BODY=ПРОБЛЕМЛӘРИ ҺӘЛЛ ЕТМӘК МӘҺАРӘТИ\nПЕЈҒӘМБӘРЛИК ВӘЗИФӘСИНИН ВЕРИЛМӘСИ\nИСЛАМ ТАРИХИ ВӘ ОН ДӨРД МӘСУМЛАРЫН (Ә) ҺӘЈАТЫ\nГүрејш гәбиләси Һиҹазда олан әрәб гәбиләләри арасында ән мө`тәбәр гәбиләләрдән бири сајылырды. Һәзрәт Пејғәмбәрин (с) дөрдүнҹү ҹәдди Гүсәј ибни Килаб Аллаһ евинин хидмәтчиси вә мәс`улу иди. Гүрејш мүхтәлиф груплардан ибарәт иди ки, һәмин групларын ән шәрәфлиси Бәни Һашим иди.\nҺашим ағыллы, шөһрәтли вә Мәккә әһалиси арасында бөјүк нүфуз саһиби олан бир шәхсијјәт кими танынмышды. О, халгын бүтүн мәсәләләринә бөјүк һәвәслә мараг ҝөстәрирди, һәтта Мәккә әһалисинин ҝүзәраныны тә`мин етмәк мәгсәдилә јај вә гыш сәфәрләрини дә тәшкил етмишди. Ҝөстәрдији бөјүк вә әвәзсиз хидмәтләринә ҝөрә әһали она Сејјид јә`ни аға, башчы ләгәбини вермишдиләр. Елә буна ҝөрәдир ки, онун вә Пејғәмбәрин (с) нәслиндән оланлар да Сејјид адланыр.\nҺашимдән сонра оғлу Мүттәлиб, даһа сонра исә нәвәси Әбдүлмүттәлиб халг арасында олдугҹа бөјүк һөрмәтә малик иди. О заман Әбрәһәнин Мәккәјә басгын едәрәк ағыр мәғлубијјәтә уғрамасы Әбдүлмүттәлибин халг ичәрисиндә олан е`тибарыны даһа да артырмышды.\nАбдуллаһ исә Әбдүлмүттәлибин ән чох севдији оғлу иди. Абдуллаһ ијирми дөрд јашында икән Аминә адлы пак вә нәҹабәтли бир гыз илә евләнмиш вә бу мүбарәк издиваҹын нәтиҹәсиндә исә Фил һадисәсиндән ики ај сонра дүнјаја ҝәлмиш Мәһәммәд адлы нурлу бир оғлан ушағы олмушду. Атасы һәлә оғлу дүнјаја ҝәлмәмишдән әввәл вәфат етмиш вә Рәббимизин рәһмәтинә говушмушду. Аз мүддәт сонра анасыны да әлдән верән севимли Пејғәмбәримизин тәрбијәси илә мәшғул олмағы бабасы Әбдүлмүттәлиб өз өһдәсинә алмышды. Һәзрәт Пејғәмбәр (с) Аллаһын һимајәси сајәсиндә гаршылашдығы чәтинликләрә гәләбә чалмаға мүвәффәг олуб, чох гыса бир мүддәт әрзиндә дә ҹамаатын севдији, һөрмәт бәсләдији бир ҹавана чеврилмишди. Белә ки, бүтүн Мәккә әһалиси она тәкҹә һөрмәт вә мәһәббәт бәсләмир, мал-дөвләтләрини дә онун јанында әманәт гојурдулар. Неҹә ки, сонралар о һәзрәтә бу үстүн әхлаги сәвијјәсинә ҝөрә Гүрејшин әмини (јә`ни Гүрејшин ән е`тибарлы шәхси) ләгәбини вермишдиләр.\nО һәзрәт сағлам вә сарсылмаз бир иманла мәзлум вә мүстәз`әфләрин тәрәфини сахлајараг, онлары горујур, онларла бирликдә отуруб-дурур, јемәк јејир, дәрдләринә гулаг асыр вә проблемләринин чыхыш јолуну ахтарыб тапырды. Ҹаванлардан бир груп «Һилфүл-фүзул» мүгавиләсинә гол чәкдикләри вахт һәзрәт Пејғәмбәр (с) онлары мүдафиә етмишди. Чүнки ҹаванларын мәгсәди мәзлумлары горумаг вә залымларла мүбаризә апармаг иди. Даһа сонра һәзрәт Мәһәммәд (с) әмиси Әбу Талибин истәјилә Хәдиҹәнин карванына гошулмушду. Дүзлүјү вә е`тибары олдуғуна ҝөрә карванын башчысы сечилән Мәһәммәдә онун ҹәмијјәтдәки үстүн шәхсијјәтинә һејран галан Хәдиҹә евләнмәк тәклифини ирәли сүрмүшдү.\nҺәзрәт Пејғәмбәр (с) бу издиваҹы мүнасиб һесаб етдијиндән Хәдиҹә илә евләнмәји гәбул едир ки, бу мүбарәк издиваҹын мејвәси бүтүн мә`сумларын вә ислам үммәти рәһбәрләринин анасы сајылан һәзрәт Фатимәдир (с.ә.).\nҺәзрәт Пејғәмбәрин (с) евләнмәсиндән он ил кечдикдән сонра Мәккәни сел басараг әһалијә чохлу мадди зијан вурмушду. Гүрејш бу һадисәдән сонра Кә`бәнин тезликлә тә`мир олунмасы гәрарына ҝәлмиш вә ҹүз`и ихтилаф белә баш вермәсин дејә, Кә`бәнин тә`мири Гүрејш гәбиләләри арасында бөлүшдүрүлмүшдү.\nКә`бәни тә`мир етдикдән сонра Һәҹәрүл-әсвәдин јеринә гојулмасы мәсәләси гәбиләләр арасында бөјүк бир проблемә чеврилмишди. Чүнки һамы бу шәрәфли ишин өзүнә нәсиб олмасыны арзулајырды. Бу барәдә ихтилафлар о гәдәр шиддәтләнмишди ки, гәбиләләр арасында аз гала мүһарибә башлајаҹагды.\nҺәзрәт Пејғәмбәр (с) тез бу мәсәләјә мүдахилә едиб, әввәлҹә ортаја бир без сәрдирди вә орада оланлара дашы о безин үстүнә гојмаларыны еләҹә дә һәр гәбиләдән бир нәфәрин безин бир тәрәфиндән тутуб Һәҹәрүл-әсвәди Кә`бәдә јерләшдирмәләрини әмр етди. Бу тәдбирин нәтиҹәсиндә һәр бир гәбилә өз арзусуна чатмыш вә еләҹә дә бөјүк бир фаҹиәнин гаршысы алынмышды.\nО, артыг гырх јашында иди. Бир ҝүн Һәра мағарасында Аллаһа ибадәт вә дуа илә мәшғул икән Ҹәбраилин ҝәтирдији вәһј васитәси илә Аллаһ-таала тәрәфиндән пејғәмбәрлик вәзифәсинә тә`јин олунду. Бу һадисәдән һәјаҹанланмыш һәзрәт Пејғәмбәр (с) бир мүддәт истираһәт етмәк мәгсәди илә Кә`бәјә ҝетмиш, лакин вәһј мәләји тәзәдән она назил олараг тәблиғә башламасыны әмр етмишди.\nИлк әввәл һәзрәт Пејғәмбәрин (с) дә`вәти мәхфи иди. Она инанан адамлар да бу ишә там ҝизли бир шәкилдә әмәл едирдиләр.\nОна илк иман ҝәтирәнләр һәјат јолдашы Хәдиҹә вә Әли (ә) олмушду. Арадан үч ил өтдүкдән сонра Мәккә вә Мәккә әтрафы мәнтәгәләрдә тәблиғат үчүн мүнасиб бир шәраит јаранмышды. Пејғәмбәрә (с) инсанлары бир олан Аллаһа дә`вәт етмәк вә бүтләрә гаршы мүбаризә апармаг вәзифәси тапшырылмышды. Бу иш олдугҹа тәһлүкәли иди. Чүнки гәбилә башчыларынын һакимијјәти чох ҝүҹлү иди. Онлар һакимијјәти әлдән вермәк истәмирдиләр. Илләр боју ситајиш етдикләри бүтләри сындырмаг онлара чох ағыр ҝәлирди. Амма бөјүк бир һәдәф олан тәк Аллаһа инанмаг, төвһид идејасынын јајылмасы үчүн чәтинликләрә, ағыр шәраитә синә ҝәрмәкдән башга бир чарә јох иди.\nАчыг вә үмуми тәблиғатдан сонра, һакимијјәтдә оланлар Онунла мүхалифәт едиб ашкар бир шәкилдә өз дүшмәнчиликләрини пејғәмбәрә билдирмишләр.\nБүтпәрәст гулдурлар төвһид һәрәкатынын габагҹылы сајылан һәзрәт Мәһәммәдин (с) тәблиғинин гаршысыны алмаг үчүн әлләриндә мөвҹуд олан бүтүн имканлардан истифадә едирдиләр. Әввәлҹә рүшвәтлә о һәзрәти тутдуғу јолдан дөндәрмәк истәсәләр дә бу ишләри һеч бир нәтиҹә вермәди. Ондан сонра белә гәрара ҝәлдиләр ки, о һәзрәти мүхтәлиф тәһдид вә тәзјигләрә мә`руз гојсунлар. Мүсәлман оланлара лағ едиб дөјүр, ишкәнҹә верир, малларын мүсадирә едирдиләр. Амма бу тәшәббүсләр нәинки төвһид һәрәкатына мане ола билмәди, әксинә бу һәрәкаты даһа да ҝүҹләндирди.\nМүшрикләр, Пејғәмбәримиз вә достлары Мәккәдән чыхана гәдәр өз чиркин әмәлләриндән әл чәкмәдиләр. Илк мүсәлманлар дүшмән шәрриндән горунмаг үчүн үч ил Шә`би Әбу Талиб адлы аҹлыг вә сусузлугла мүһасирә олунмуш бир јердә галмаға мәҹбур олдулар. Анҹаг мүшрикләр буну да онлара чох ҝөрүб һәмин мәһәлләјә нәзарәти ҝүҹләндирдиләр. Белә ки, һеч ким ҹүр`әт едиб онлара јемәк вә су апара билмирди. Тәкҹә ҹанларындан кечмиш бир груп ҝеҹәнин гаранлығындан истифадә едәрәк онларын бу еһтијаҹларыны тә`мин етмәјә ҹәһд едирдиләр.\nБу сыхышдырмаларын вә мүһасирәнин һеч бир нәтиҹә вермәдијини ҝөрән мүшрикләр, мүсәлманларын бу инамлы мүгавимәтләри гаршысында јеҝанә чыхыш јолуну онлары өлдүрмәкдә ҝөрүрдүләр. Интигамдан да горхдуглары үчүн онлар белә гәрара ҝәлмишдиләр ки, бүтүн гәбиләләри өз тәрәфләринә чәкәрәк бирликдә Пејғәмбәрин евинә һәмлә едиб о һәзрәти гылынҹдан кечирсинләр.\nҺәзрәт Пејғәмбәр (с) вәһј мәләји васитәси илә мүшрикләрин планындан хәбәрдар олмушду. Пејғәмбәримизин ҹаныны горумаг үчүн, о ҝеҹә онун јериндә јатан һәјатыны тәһлүкәјә атан һәзрәт Әли (ә) олмушду. Пејғәмбәр (с) ҝеҹәнин гаранлығындан истифадә едиб Мәккәдән чыхараг Мәдинәјә јола дүшмүшдү. Елә һәмин ҝеҹә мүшрикләр пејғәмбәримизин евинә басгын етмишди, лакин јатагда һәзрәт Әлини ҝөрдүкдә тәәҹҹүбләниб тезликлә Пејғәмбәри (с) тә`гиб етмәјә башламышдылар. Анҹаг бу ишдән дә һеч бир нәтиҹә алмајыб Мәккәјә гајытмаг мәҹбуријјәтиндә галмышдылар.\nӘзиз Пејғәмбәримиз (с) доггуз ҝүндән сонра чох чәтинликлә вә ағыр зәһмәтлә Мәдинә јахынлығындакы Губа адлы бир мәнтәгәјә јетишдикдә бурада халг тәрәфиндән тәнтәнәли шәкилдә гаршыланды.\nҺәзрәт Пејғәмбәрин (с) орада ҝөрдүјү илк иш мәсҹид тикдирмәк олду ки, һәм ҹамаатын ибадәт еһтијаҹларыны тә`мин етсин, һәм дә мүсәлманларын јығынҹаг мәркәзинә чеврилсин. Мәдинә әһалиси бөјүк шөвглә Губа мәсҹидини тикдиләр. Иншаат ишләриндә Пејғәмбәримизин өзү дә иштирак едирди.\nМәсҹид тикинтиси гуртардыгда илк дәфә олараг ҹүмә намазы орада гылынды вә биринҹи хүтбәни дә һәзрәт Пејғәмбәр (с) елә һәмин мәсҹиддә охуду. Мәккәдә өз јеринә нүмајәндә олараг гојдуғу һәзрәт Әли (ә) вә онунла бирликдә ҝәлмәли олан Бәни Һашим гадынларынын һәмин шәһәрә јетишмәси үчүн һәзрәт Пејғәмбәр бир мүддәт Губада галмалы олмушду.\nҺәзрәт Әли (ә) Мәккәдә үч ҝүн галараг халгын һәзрәт Пејғәмбәрин (с) јанында олан әманәтләрини саһибләринә гајтарды. Даһа сонра Бәни Һашим гадынлары илә бирликдә ҝеҹә јарысы Мәдинәјә јола дүшүб Губада Пејғәмбәримизә чатды.\nҺәзрәт Пејғәмбәр (с), һәзрәт Әли (ә) вә гадынларла бирликдә Мәдинә әһалисинин ҹошгун вә һәјәҹанлы гаршылама мәрасими алтында шәһәрә дахил олмушду. Һамы Пејғәмбәримизи (с) өз евинә гонаг апармаг истәјирди. Анҹаг һәзрәт Пејғәмбәр (с) белә бујурду: «Дәвәмин габағындан чәкилин, дәвә кимин евинин өнүндә јатса, галаҹағым јер дә ора олаҹаг».\nДәвә Мәдинәнин дар вә гарышыг күчәләриндән ирәлиләјиб ахырда Әбу Әјјуб Әл-Әнсаринин евинин өнүндә јерә чөкдү. Беләликлә Пејғәмбәрин (с) галаҹағы јер мә`лум олду.\nҺәзрәт Пејғәмбәрин (с) Мәдинәдә илк фәалијјәти өз рисаләтини тәблиғ едиб, исламы јајмаг үчүн тикдирдији мәсҹид олду.\nСонра исә јәһудиләрин тәһрики нәтиҹәсиндә јаранан вә 120 ил давам едән Овс вә Хәзрәҹ гәбиләләри арасындакы дүшмәнчилијә сон гојду.\nПејғәмбәримиз мүһаҹирләрин Әнсара артыг зәһмәт вермәмәси вә бир-бирләри илә гардаш кими јашамалары үчүн араларында гардашлыг мәрасими тәшкил етди. Мәдинә игтисадијјатынын нәбзини әлләриндә тутан јәһудиләр исә өзләрини ҹидди бир тәһлүкәдә һисс едиб мүсәлманларла пис рәфтар етмәјә башладылар.\nОнлар мүсәлманларын вәһдәтини позмаға вә онлары бир-биринә гаршы дүшмән етмәјә чалышырдылар. Амма даһи Пејғәмбәримиз онларын бу планларыны пуча чыхарды.\nПејғәмбәримиз (с) 13 ил Мәккәдә вә 17 ај Мәдинәдә јәһудиләрин гибләси олан Мәсҹидул-әгсаја тәрәф намаз гылмышды ки, бу да јәһудиләрин е`тиразына сәбәб олмушду. Белә ки, онлар «әҝәр биз һагг јолунда дејиликсә, нәјә ҝөрә бизим гибләмизә тәрәф намаз гылырсыныз?» - дејә дејинмишдиләр.\nҺәзрәт Пејғәмбәр (с) бир ҝүн намаз гыланда вәһј мәләји она белә әмр етди: «Үзүнү Кә`бәјә чевир!»\nО андан е`тибарән мүсәлманларын гибләси Кә`бә (Мәсҹидүл-һәрам) олду.\nБу вәзијјәт јәһудиләрә чох ағыр ҝәлдијиндән онлар белә дејирдиләр ки, «әҝәр сизин гибләниз Кә`бәдирсә, нијә индијә гәдәр Мәсҹидул-әгсаја тәрәф намаз гылырдыныз?» Һалбуки, онлар билмирдиләр ки, бунларын һамысы ислам дүшмәнләри вә достларынын бәлли олмасы вә кимләрин бу вәзифәдә Пејғәмбәрлә әмәкдашлыг, кимләрин дә онунла мүхалифәтчилик едәҹәјини мүәјјән етмәк үчүн бир имтаһандыр.


Q=54	C=54	SS=0	LS=0	PS=0	DC=0	LC=0	SD=0	BS=0	G0=7	G1=6	G2=3	DLID=az_RU	BODY=Қошумчә 8 миллион доза кәлтүрүлиду\nҖумһурийәт саламәтликни сақлаш министрлиги таҗсиман вирусқа қарши төрт миллион адәмгә йәнә 8 миллион доза вакцина кәлтүрүшкә келишимни имзалиди. Идарә рәһбири Алексей Цой һөкүмәтниң новәттики мәҗлисидә шу һәқтә хәвәр қилди.\nУниң сөзичә, аһалиға әмләткә селиш давамлишиватиду.\nБүгүнки күнгә қәдәр, 9,4 миллион доза вакцина пайдилинилди, униң дәсләпки компоненти билән 5 480 094 адәм әмләткиләнди. Бу әмләткә селиниши тегишлик болған аһалиниң 55,4 пайизини тәшкил қилиду. Иккинчи компонент билән 3 941 941 адәм әмләткиләнди. Бу әмләткә селиниш тегишлик болған аһалиниң 39,8 пайизини тәшкил қилиду, – деди у.\nМошуниң өзидә министр, идариниң қошумчә вакциниларни йәткүзүш үчүн келишимләрни имзалиғанлиғини хәвәр қилди.\nМинистрлик 4 миллион адәмгә қошумчә 8 миллион доза вакцина йәткүзүшкә келишимләрни имзалиди. Уларни җумһурийәткә кәлтүрүш график бойичә кетип бариду. Мошуниңға бағлиқ җумһурийәттә аһалиниң вакциниға еһтияҗи толуқ тәминләнгән”, – дәп тәкитлиди Алексей Цой.


Q=17	C=0	SS=0	LS=5	PS=11	DC=0	LC=0	SD=0	BS=1	G0=15	G1=11	G2=8	DLID=az_RU	BODY=2 Коринфлиләрә 9 | Онлајн Мүгәддәс Китаб | Јени дүнја тәрҹүмәси\n2 Коринфлиләрә 9:1—15\nЈардым һансы нијјәтлә едилмәлидир (1—15)\nАллаһ севинҹлә верәни севир (7)\n9 О ки галды мүгәддәсләрә хидмәт мәсәләсинә,+ мәнҹә, бу һагда сизә јазмаға еһтијаҹ јохдур. 2 Чүнки һазыр олдуғунузу билирәм вә артыг бир илдир ки, Ахајјанын көмәјә һазыр олдуғуну дејиб македонијалыларын гаршысында өјүнүрәм. Сизин шөвгүнүз онларын әксәријјәтини һәвәсләндириб. 3 Бунунла белә, гардашлары јаныныза ҝөндәрирәм. Белә ки, сизинлә өјүнмәјимиз әбәс олмасын вә сиз, һәгигәтән дә, һазыр оласыныз, чүнки сизин һазыр олдуғунузу демишәм. 4 Ишдир, македонијалылар мәнимлә ҝәлиб сизин һазыр олмадығынызы ҝөрсәләр, онда сиз дә, биз дә бу архајынлығымыза ҝөрә хәҹаләтли оларыг. 5 Она ҝөрә дә лазым билдим ки, гардашлары габагҹадан јаныныза ҝәлмәјә вә даһа әввәл вәд етдијиниз сәхавәтли бәхшишләри һазырламаға тәшвиг едим. Бундан ајдын олаҹаг ки, һазырладығыныз бу бәхшиши мәҹбурән јох, әлиачыглыгла верирсиниз. 6 Буну да дејим ки, симиҹликлә әкән аз бичәр, сәхавәтлә әкән исә бол-бол бичәр.+ 7 Гој һәр кәс үрәјиндә гәт етдији кими версин, көнүлсүз вә ја мәҹбури вермәсин,+ ахы Аллаһ ҝүләрүзлә верәни севир.+ 8 Үстәлик, Аллаһ Өз лүтфүнү сизә бол-бол вермәјә гадирдир. Буна ҝөрә дә корлуг чәкмәјәҹәксиниз, һәр јахшы иши ҝөрмәк үчүн лазым олан шејләриниз бол олаҹаг.+ 9 (Ахы јазылыб: «Сәхавәтлә пајлајыр, јохсуллара верир. Салеһлији әбәди дурар».+ 10 Әкәнә тохуму, јејәнә чөрәји боллуҹа верән Аллаһ сизә дә әкмәјә боллуҹа тохум верәҹәк вә сиздә салеһлик бәһрәсини чохалдаҹаг.) 11 Һәр саһәдә әлиачыг олмағыныз үчүн сизә һәр шејдә боллуҹа бәрәкәт верилир. Бу сәхавәтиниз бизим васитәмизлә Аллаһа шүкран ҝәтирир, 12 чүнки бу хидмәт мүгәддәсләрин еһтијаҹларыны там өдәмәклә+ јанашы, Аллаһа едилән шүкүрләрлә долуб-дашыр. 13 Бу јардым хидмәтинин вердији шәһадәти ҝөрәнләр Аллаһы мәдһ едирләр. Чүнки сиз Мәсиһ һаггында тәблиғ етдијиниз мүждәјә табе олдуғунузу ҝөстәрир, онлара вә һәр кәсә сәхавәтлә бәхшиш верирсиниз.+ 14 Онлар Аллаһын сизә ҝөстәрдији һәдсиз лүтфә ҝөрә сиздән өтрү ҝеҹә-ҝүндүз дуа едир, сизи севдикләрини билдирирләр. 15 Бу фүсункар әнам үчүн Аллаһа шүкүрләр олсун!\n2 Коринфлиләрә 9


Q=25	C=12	SS=0	LS=12	PS=0	DC=0	LC=0	SD=0	BS=1	G0=3	G1=3	G2=2	DLID=az_RU	BODY=sentyabr 16, 2021 - 10:48 PM Хәбәрин коду : 1180563 Мәнбә : АБНА Хәбәр Аҝентлији Link:\nӘһли-Бејт (әлејһимус сәлам) – Хәбәр Аҝентлији АБНА-нын вердији мәлумата әсасән, Франса президент офиси ҹүмә ахшамы ҝүнү өз Тwиттер сәһифәсиндә ИШИД террор груплашмасынын лидери "Аднан Әбу Вәлид әл-Сәһраи" нин Африканын Бөјүк Сәһра бөлҝәсиндә, Сахарада, Франса гүввәләри тәрәфиндән өлдүрүлдүјүнү ачыглајыб.\nФранса президенти Емануел Макрон, "Биз, Саһилдә террорла мүбаризәдә даһа бир бөјүк гәләбә газандыг" дејәрәк билдириб.\nАднан Әбу Вәлид әс-Сәһраи, Африкада Шимали Сахара илә Ҹәнуби Сахара арасында өзүнәмәхсус кечид олан мәһсулдар торпаглара малик тропик саванна бөлҝәсиндәки гондарма “ИШИД” адлы террор груплашмасынын лидери иди. О, Ниҝер, Мали вә Буркина Фасода өлүмҹүл һүҹумларда мәсул шәхс иди. Онун тәшкил етдији һүҹумлар, бөлҝәдәки мүлки шәхсләри вә тәһлүкәсизлик гүввәләрини һәдәфә алырды.\nТеррор групу 2017 -ҹи илдә Африкадакы ишғалчы АБШ әсҝәрләринә дә һүҹум етмишди. 9 Август 2020-ҹи илдә Аднан Әбу Валид әл-Сәһраи, Ниҝердәки бир һуманитар тәшкилатын алты франсыз ишчисинин, Ниҝерјалы бәләдчиси вә сүрүҹүсүнүн шәхсән өлдүрүлмәсинә әмр вермишди.\nХәбәрин сону / 218


Q=6	C=0	SS=0	LS=6	PS=0	DC=0	LC=0	SD=0	BS=1	G0=9	G1=8	G2=5	DLID=az_RU	BODY=Nur-az.com - ИМАН НӘ ВАХТ НИҸАТВЕРИҸИДИР?\nИМАН НӘ ВАХТ НИҸАТВЕРИҸИДИР?\nИнсан сон нәфәсәдәк иманыны горуја билсә ниҹатвериҹи гүввәјә малик олан иман ону хилас едә биләр.\nМараглыдыр ки, иман неҹә әлдә олунур? Бәзиләри белә һесаб едирләр ки, иман јалныз инанмагдан ибарәтдир. Ҝуја Аллаһа инанан инсан бүтүн ҝүнаһлара батса белә, беһиштә ҝедәсидир. Бу фикирдә оланлар Мүрҹиә ады илә мәшһурдур. Хәвариҹ адланан диҝәр бир груп исә бу фикирдәдир ки, бөјүк ҝүнаһа јол верән мөмин кафир олур. Әли (ә) мәшһур һәкәмијјәт мәсәләсини гәбул етдији үчүн хәвариҹ о Һәзрәти (ә) вә онун тәрәфдарларынын гәтли барәдә һөкм чыхармышдылар.\nАмма Әһли-бејт имамларынын нәзәринҹә бу бахышларын һеч бири дүзҝүн дејил. Јәни инсан нә тәкҹә гәлбиндәки иманла беһиштә ҝедә биләр, нә дә бир бөјүк ҝүнаһа јол вермәклә имандан хариҹ олар. Бәли, өмрүнүн сон нәфәсинәдәк иманыны горумуш шәхс гијамәт сәһнәсиндә ҝүнаһларынын ҹәзасыны алдыгдан сонра шәфаәтә наил оларса беһиштә ҝедә биләр.\nИнсан сон нәфәсәдәк иманыны горуја билсә ниҹатвериҹи гүввәјә малик олан иман ону хилас едә биләр. Амма унутмаг олмаз ки, инсан һәр дәфә ҝүнаһ етдикдә онун иманы зәифләјир вә дүнјадан иманлы ҝетмәк еһтималы азалыр: «Аллаһын ајәләрини јалан һесаб едиб онлары мәсхәрәјә гојмагла пислик едәнләрин агибәти лап пис олду» .Â\nӘһли-бејтин нәзәринҹә, Аллаһ-тәала бөјүк ҝүнаһа јол вермиш мөминә төвбә үчүн мөһләт верир. Төвбә етмәјән мөмин бәрзәх дүнјасында ҝүнаһы гәдәр ҹәзаландырылыр, иманыны горуја билмишсә, гијамәтдә ниҹат тапыр.


Q=4	C=4	SS=1	LS=0	PS=0	DC=0	LC=0	SD=0	BS=2	G0=130	G1=92	G2=46	DLID=az_RU	BODY=Аллаһын сүфрәсиндәки һәр тәамы дадын. Неҹә? | Тәлим\n«Мән сәнин Аллаһын Јеһовајам, Мән сәнин хејринә сәни өјрәдирәм» (ӘШЈ. 48:17).\nНӘҒМӘ: 117, 114\nНеҹә ола биләр ки, өзүмүзү бәзи руһани тәамларын фајдасындан мәһрум едәк?\nҺансы мәсләһәтләр Мүгәддәс Китабын һәр һиссәсиндән јарарланмаға бизә көмәк едә биләр?\nҜәнҹләрә вә Јеһованын Шаһиди олмајанлара үнванланан материалларын бизә һансы фајдасы ола биләр?\n1, 2. а) Јеһованын Шаһидләри Мүгәддәс Китаба неҹә јанашырлар? б) Мүгәддәс Китабын һансы һиссәсини даһа чох хошлајырсыныз?\nЈЕҺОВАНЫН ШАҺИДЛӘРИ Мүгәддәс Китабы чох севир. Орада инсана дүзҝүн јолда јеримәјә көмәк едән өјүд-нәсиһәтләр јазылыб. Бу китаб бизә тәсәлли вә үмид верир (Ром. 15:4). Биз Мүгәддәс Китаба инсан фикирләринин гәләмә алындығы бир китаб кими јох, «әслиндә, неҹә вар елә, Аллаһын сөзү кими» бахырыг (1 Салон. 2:13).\n2 Һәр биримизин Мүгәддәс Китабда севдијимиз парча вар. Бәзиләри Мүждәләри севир. Бу китабларда Мәсиһин тимсалында Јеһованын хүсусијјәтләри там долғунлуғу илә тәсвир олунуб (Јәһ. 14:9). Бир башгалары Мүгәддәс Китабын пејғәмбәрликләрдән ибарәт бөлмәләрини, мәсәлән, «тезликлә баш верәҹәк» һадисәләрин тәсвир олундуғу «Вәһј» китабыны хошлајыр (Вәһј 1:1). Бәс ким «Зәбур» китабыны охујанда тәсәлли тапмајыб вә ја «Мәсәлләр» китабындакы өјүд-нәсиһәтин фајдасыны ҝөрмәјиб? Һәгигәтән дә, Мүгәддәс Китаб һәр кәс үчүн јазылыб.\n3, 4. а) Нәшрләримизә неҹә јанашырыг? б) Мүәјјән груп инсанлар үчүн нәзәрдә тутулан һансы нәшрләримиз вар?\n3 Биз Мүгәддәс Китабы севдијимиз үчүн Мүгәддәс Китаба әсасланан нәшрләри дә севирик. Китаблар, брошүрләр, журналлар вә диҝәр әдәбијјатлар шәклиндә алдығымыз руһани гиданы гијмәтләндиририк. Биз билирик ки, бу руһани тәамларын мәнбәји Јеһовадыр вә бунлар бизә руһән ојаг галмаға, бәсләнмәјә вә иманда мөһкәм олмаға көмәк едир (Тит. 2:2).\n4 Бир чох нәшрләр үмумиликдә бүтүн Јеһованын Шаһидләри үчүндүр. Лакин бәзи нәшрләр мүәјјән груп инсанлар нәзәрдә тутулараг јазылыр. Чап шәклиндә вә веб-сајтда чыхан материалларын чоху Јеһованын Шаһиди олмајан кәсләр үчүн һазырланыр. Руһани гиданын боллуғу бизә хатырладыр ки, Јеһова вәдинә садиг галараг јағлы хөрәкләрдән зијафәт гурур (Әшј. 25:6).\n5. Јеһова нәји гијмәтләндирир?\n5 Јәгин чохумуз арзулајырыг ки, каш Мүгәддәс Китабы вә она әсасланан нәшрләри охумаг үчүн даһа чох вахтымыз оларды. Әмин ола биләрик ки, вахтын гәдрини билиб Мүгәддәс Китабы мүнтәзәм охујанда, мүталиә илә мәшғул оланда Јеһова мәмнун галыр (Ефес. 5:15, 16). Сөзүн ачығы, алдығымыз һәр нәшри өјрәнмәјә ејни дәрәҹәдә вахт сәрф едә билмирик. Лакин биз өзүмүзү бир тәһлүкәдән горумалыјыг. Бу тәһлүкә елә дә ајдын сезилмир. Ҝәлин ҝөрәк бу нә тәһлүкәдир.\n6. Неҹә ола биләр ки, Јеһованын бәзи тәамларындан фајдаланмарыг?\n6 Әҝәр еһтијатлы олмасаг, мүәјјән руһани тәамларын бизә аид олмадығыны дүшүнүб, онун фајдасыны әлдән верә биләрик. Мәсәлән, бизә елә ҝәлә биләр ки, Мүгәддәс Китабын һансыса парчасынын бизим вәзијјәтимизлә һеч бир әлагәси јохдур. Јахуд әҝәр мүәјјән нәшр һансыса тәбәгә инсанлара үнванланыбса вә биз һәмин тәбәгәјә аид дејиликсә, онда елә ола биләр ки, биз һәмин мәлуматы ја үздән охујарыг, ја да үмумијјәтлә охумарыг. Белә олан һалда биз өзүмүзү бөјүк бир фајдадан мәһрум едәрик. Бу тәләјә дүшмәмәк үчүн һәр шејдән әввәл јадда сахламалыјыг ки, алдығымыз руһани тәамларын Мәнбәји Аллаһдыр. О, Әшија пејғәмбәр васитәсилә демишди: «Мән сәнин Аллаһын Јеһовајам, Мән сәнин хејринә сәни өјрәдирәм» (Әшј. 48:17). Бу мәгаләдә Мүгәддәс Китабын бүтүн һиссәләриндән вә руһани гиданын бүтүн нөвләриндән фајдаланмаға көмәк едәҹәк үч мәсләһәти нәзәрдән кечирәҹәјик.\nМҮГӘДДӘС КИТАБЫ ОХУМАҒА ДАИР МӘСЛӘҺӘТЛӘР\n7. Нәјә ҝөрә Мүгәддәс Китабы охујанда ҝениш дүшүнмәлијик?\n7 Ҝениш дүшүнүн. Мүгәддәс Китабда ајдын шәкилдә дејилир ки, орадакы «һәр кәлмә Аллаһдандыр» (2 Тим. 3:16). Дүздүр, Мүгәддәс Китабын бәзи һиссәләри илк олараг һансыса бир кәсә вә ја мүәјјән груп инсанлара үнванланмышды. Буна ҝөрә дә Мүгәддәс Јазылары охујанда ҝениш дүшүнҹәли олмалыјыг. Бир гардаш дејир: «Мән Мүгәддәс Китабы охујанда һәмишә дүшүнүрәм ки, бу парчадан бир нечә шеј өјрәнмәк олар. Бу фикир мәни охудуғумун дәринлијинә вармаға тәшвиг едир». Аллаһын Кәламыны охумаздан әввәл дуа едиб Јеһовадан хаһиш етмәлијик ки, ҝениш дүшүнмәјә бизә көмәк етсин вә бизә һикмәт версин ки, Онун бизә баша салмаг истәдији шеји өјрәнәк (Үзр. 7:10; Јагуб 1:5 ајәсини охујун).\nМүгәддәс Китабы охујаркән дәринлијә вармаға чалышырсыныз? (7-ҹи абзаса бахын)\n8, 9. а) Мүгәддәс Китабы охујаркән өзүмүзә һансы суаллары вермәлијик? б) Ағсаггаллар үчүн јазылан тәләбләр бизә Јеһова барәдә нә дејир?\n8 Суаллар верин. Мүгәддәс Китабдан һансыса парчаны охујанда бир анлыг дајаныб өзүнүзә нөвбәти суаллары верин: «Бу ајәләр Јеһова барәдә нә дејир? Бу мәлуматы өзүмә неҹә тәтбиг едә биләрәм? Бурадан өјрәндикләримлә башгаларына неҹә көмәк едә биләрәм?» Бу кими суалларын үзәриндә дүшүнәндә охудуғумуз парчадан даһа чох фајда әлдә едәҹәјик. Мәсәлән, ҝәлин Мүгәддәс Јазыларда ағсаггаллар үчүн јазылан тәләбләр барәдә дүшүнәк. (1 Тимутијә 3:2—7 ајәләрини охујун.) Әксәријјәтимиз ағсаггал кими хидмәт етмирик, буна ҝөрә дә илк әввәл елә фикирләшә биләрик ки, бу парчанын бизә аидијјәти јохдур. Анҹаг нөвбәти суалларын үзәриндә дүшүнсәк, ҝөрәҹәјик ки, бу тәләбләр һамымыза чохлу фајда ҝәтирә биләр.\n9 Бу ајәләр Јеһова барәдә нә дејир? Јеһова бу тәләбләри ирәли сүрәрәк ҝөстәрир ки, мәсул шәхс кими хидмәт едәнләрдән јүксәк нормалара ҹаваб вермәји тәләб едир. О, онлардан јығынҹаға јахшы нүмунә гојмағы ҝөзләјир. Онлар «Аллаһын Өз Оғлунун ганы баһасына алдығы» јығынҹагла етдикләри рәфтара ҝөрә Аллаһын гаршысында мәсулијјәт дашыјырлар (Һәв. 20:28). Јеһова истәјир ки, биз ағсаггалларын гајғысыны һисс едиб әмин-аманлыгда јашајаг (Әшј. 32:1, 2). Бу нөгтеји-нәзәрдән баханда Мүгәддәс Китабда ағсаггаллар үчүн јазылан тәләбләрдән ҝөрүрүк ки, Јеһова нә гәдәр бизим гајғымыза галыр.\n10, 11. а) Ағсаггаллар үчүн олан тәләбләри охујанда буну өзүмүзә неҹә тәтбиг едә биләрик? б) Бу мәлуматдан истифадә едәрәк башгаларына неҹә көмәк едә биләрик?\n10 Бу мәлуматы өзүмә неҹә тәтбиг едә биләрәм? Вахташыры олараг, мәсул гардашлар бу тәләбләрә ујғун ҝәлиб-ҝәлмәдикләрини јохламалы, һансы саһәдә јахшылашмалы олдугларыны мүәјјән етмәлидирләр. «Нәзарәтчи олмаға ҹан атан» гардашлар да бу тәләбләрә диггәт јетирмәлидирләр. Онлар баҹардыглары гәдәр чалышмалыдырлар ки, бу тәләбләрә ҹаваб версинләр (1 Тим. 3:1). Әслиндә, һәр мәсиһи бу ајәләрдә јазылан тәләбләрдән өзүнә чох шеј ҝөтүрә биләр, чүнки бу тәләбләрдән әксәријјәтинә ҹаваб вермәји Јеһова бүтүн мәсиһиләрдән ҝөзләјир. Мәсәлән, һамымыз дәрракәли вә сағламдүшүнҹәли олмалыјыг (Филип. 4:5; 1 Бут. 4:7). Ағсаггаллар сүрүјә нүмунә оланда биз онлардан чох шеј өјрәнирик вә иманларыны өрнәк ҝөтүрүрүк (1 Бут. 5:3; Ибр. 13:7).\n11 Бурадан өјрәндикләримлә башгаларына неҹә көмәк едә биләрәм? Нәзарәтчиләр үчүн олан тәләбләри марагланан, јахуд Мүгәддәс Китабы өјрәнән инсанлара ҝөстәрәрәк онлара Јеһованын Шаһидләринин ағсаггаллары илә Христиан дининин руһаниләри арасындакы фәрги баша сала биләрик. Һәмчинин бу тәләбләри охујанда јығынҹағымыздакы ағсаггалларын бизим үчүн чәкдикләри зәһмәти јада сала биләрик. Онларын әмәји барәдә дүшүнәндә арамызда «зәһмәт чәкәнләрә» һөрмәтимиз артыр (1 Салон. 5:12). Бу зәһмәткеш нәзарәтчиләрә нә гәдәр чох һөрмәт ҝөстәрсәк, онларын севинҹини бир о гәдәр артырарыг (Ибр. 13:17).\n12, 13. а) Әлимиздә олан вәсаитләрдән истифадә едәрәк неҹә ахтарыш апара биләрик? б) Әлавә мәлуматын сајәсиндә Мүгәддәс Китаб парчасынын дәринлијинә неҹә вара биләрик? Нүмунә чәкин.\n12 Арашдырма апарын. Әлиниздә олан вәсаитләрдән истифадә едәрәк нөвбәти суалларын ҹавабыны ахтара биләрсиниз:\nМүгәддәс Јазыларын бу һиссәсини ким јазыб?\nБу һиссә һарада вә нә вахт јазылыб?\nМүгәддәс Јазыларын мүәјјән бөлмәси јазыларкән һансы мүһүм һадисәләр баш вериб?\nБу гәбилдән олан мәлуматын сајәсиндә биз Мүгәддәс Китабдан һансыса бир парчаны охујаркән илк бахышдан ајдын ҝөрүнмәјән шејләр өјрәнәҹәјик.\n13 Мәсәлән, ҝөтүрәк Һизгијал 14:13, 14 ајәләрини. Орада јазылыб: «Әҝәр һансыса өлкә хәјанәт едиб Мәнә гаршы ҝүнаһ етсә, әлими она гаршы галдырыб әрзаг еһтијатыны мәһв едәҹәјәм, үстүнә аҹлыг ҝөндәрәҹәјәм. Өлкәдә нә бир адам галаҹаг, нә дә бир һејван. “Һәтта бу үч нәфәр — Нуһ, Дәнјал вә Әјјуб да орада олсајды, онлар салеһликләри сајәсиндә јалныз өз ҹанларыны гуртара биләрдиләр”, — Күлли-Ихтијар Јеһова белә бәјан едир». Арашдырма апаранда мәлум олур ки, Һизгијал китабынын бу һиссәси тәхминән е. ә. 612-ҹи илдә гәләмә алыныб. Һәмин вахт Нуһ вә Әјјуб артыг нечә әср иди ки өлмүшдү. Јеһова онларын сәдагәтини унутмамышды. Лакин Дәнјал сағ иди. Јеһова Дәнјалын Нуһ вә Әјјуб кими салеһ олдуғуну дејәндә Дәнјал һарадаса ијирми јашларында иди. Бундан нә өјрәнирик? Јеһова бүтүн садиг хидмәтчиләринин, еләҹә дә ҹаванларын нөгсансызлығыны ҝөрүр вә дәјәрләндирир (Зәб. 148:12—14).\nЗӘНҜИН РУҺАНИ ТӘАМЛАРДАН ФАЈДАЛАНЫН\n14. Ҝәнҹләр үчүн тәртиб олунан нәшрләр онлара неҹә көмәк едир вә бу нәшрләр башгаларына неҹә фајда ҝәтирир? (Мәгаләнин әввәлиндәки шәклә бахын.)\n14 Аллаһын Кәламынын һәр бир парчасынын бизә фајдасы олдуғу кими, бүтүн руһани тәамларын да бизә фајдасы вар. Бир нечә нүмунәјә бахаг. Ҝәнҹләр үчүн нәшрләр. Сон илләр ҝәнҹләр үчүн чохлу нәшрләр дәрҹ олунуб.  Бу материалларын бәзиләри онлара мәктәбдә үзләшдикләри вә диҝәр чәтинликләрә синә ҝәрмәјә көмәк етмәк үчүн нәзәрдә тутулуб. Бәс бу нәшрләрин һамымыза һансы фајдасы вар? Бу нәшрләри охујанда садиг ҝәнҹләрин һансы чәтинликләрлә үзләшдијини баша дүшүрүк. Бунун сајәсиндә исә онлара даһа јахшы көмәк едә, онлары руһландыра биләрик.\n15. Нәјә ҝөрә јашҹа бөјүк мәсиһиләр дә ҝәнҹләр үчүн олан нәшрләри охумалыдыр?\n15 Ҝәнҹләр үчүн олан нәшрләрдә данышылан проблемләрин чоху јалныз ҝәнҹләрә аид дејил. Һәр биримиз иманымызы мүдафиә етмәли, һиссләримизи ҹиловламалы, јашыдларымызын тәзјигинә гаршы дурмалы, пис достлугдан вә әјләнҹәдән узаг дурмалыјыг. Јенијетмәләр үчүн олан нәшрләрдә бу вә диҝәр мөвзулардан сөз ачылыр. Јашҹа бөјүк мәсиһи дүшүнмәмәлидир ки, бу нәшрләри охумаг она јарашмаз. Бу нәшрләр ҝәнҹләрин үслубунда јазылса да, орадакы мәлумат һәр заман гүввәдә олан Мүгәддәс Китаб принсипләринә әсасланыб. Бу руһани тәамлардан һәр биримиз фајда әлдә едә биләрик.\n16. Нәшрләримиз ҝәнҹләрә даһа неҹә көмәк едир?\n16 Нәшрләримиз ҝәнҹләрә проблемләрин өһдәсиндән ҝәлмәјә көмәк етмәклә јанашы, онлара руһән бөјүмәјә вә Јеһова илә сых мүнасибәт гурмаға көмәк едир. (Ваиз 12:1, 13 ајәләрини охујун.) Јашҹа бөјүк мәсиһиләр бундан да јарарлана биләрләр. Мәсәлән, «Ојанын!» журналынын 2009-ҹу ил апрел сајында «Ҝәнҹләрин суаллары. Мүгәддәс Китабы охумағы неҹә мараглы едим?» адлы мәгалә (рус.) јер алмышды. Мәгаләдә бир нечә мәсләһәт, һәмчинин чәрчивә вар иди. Һәмин чәрчивәни кәсиб Мүгәддәс Китабын ичиндә сахламаг вә мүталиә едән заман бахмаг оларды. Јашҹа бөјүкләр дә бу мәгаләдән јарарланыр. 24 јашлы бир ана јазмышды: «Мүгәддәс Китабы охумаг һәмишә мәним үчүн проблем олуб. Анҹаг бу мәгаләдәки мәсләһәтләрә риајәт едирәм. Бу чәрчивәни дә кәсиб сахламышам вә һәр дәфә охујанда бу чәрчивәјә бахырам. Инди Мүгәддәс Китабы һәвәслә охујурам. Мүгәддәс Китабын бөлмәләринин бир-бири илә неҹә һәмаһәнҝ олдуғуну, бирликдә неҹә ҝөзәл бир рәсм әсәри јаратдығыны ҝөрүрәм. Мүгәддәс Китабы охумаг һәлә һеч вахт мәнә белә мараглы ҝәлмәјиб».\n17, 18. Јеһованын Шаһиди олмајан инсанлар үчүн нәзәрдә тутулан нәшрләри охумаг нәјә ҝөрә фајдалыдыр? Нүмунә чәкин.\n17 Јеһованын Шаһиди олмајанлар үчүн нәшрләр. 2008-ҹи илдән «Ҝөзәтчи гүлләси»нин тәлим нәшри дәрҹ олунур. Бу нәшр әсас етибарилә Јеһованын Шаһидләри үчүн нәзәрдә тутулуб. Анҹаг Јеһованын Шаһиди олмајан инсанлар үчүн нәзәрдә тутулан журналларымыз да вар. Бу нәшрләри охумағын да бизә фајдасы вар. Бир нүмунәјә бахаг. Тутаг ки, бир ҝүн јығынҹагда мәрузәдән әввәл ҝөрүрсүнүз ки, дәвәт етдијиниз адам ибадәт евинә ҝәлиб. Чох севинирсиниз. Гардаш чыхыш етдикҹә һәмин адам һагда дүшүнүрсүнүз. Бу мәрузәјә һәмин адамын мөвгејиндән гулаг асырсыныз. Нәтиҹәдә, мөвзу сизин үчүн даһа да дәјәрли олур.\n18 Јеһованын Шаһиди олмајанлар үчүн нәзәрдә тутулан нәшрләри охујанда да ејни шеј баш верә биләр. Мисал үчүн, «Ҝөзәтчи гүлләси»нин күтләви нәшриндә Мүгәддәс Китаба әсасланан мөвзулар елә јазылыб ки, Јеһованын Шаһиди олмајан охуҹу онлары баша дүшә билсин. Сајтымызда чыхан бир чох мәгаләләр дә, мәсәлән, «Мүгәддәс Јазылара аид суаллара ҹаваб» вә «Тез-тез верилән суаллар» бөлмәсиндәки мәгаләләр бу гәбилдәндир. Бу мәлуматлары охујанда бизә таныш олан һәгигәтләри даһа дәриндән баша дүшүрүк. Үстәлик, хидмәтдә өз етигадларымызы изаһ етмәк үчүн тәзә үсуллар өјрәнирик. Буна бәнзәр тәрздә, «Ојанын!» журналы да бизим Аллаһын мөвҹудлуғуна олан әминлијимизи даима мөһкәмләндирир вә бизә иманымызы мүдафиә етмәји өјрәдир. (1 Бутрус 3:15 ајәсини охујун.)\n19. Јеһоваја вердији тәамлара ҝөрә миннәтдарлығымызы неҹә ҝөстәрә биләрик?\n19 Јеһова руһани тәләбатымызы тәмин етмәк үчүн бизә бол-бол тәамлар верир (Мәт. 5:3). Ҝәлин бундан сонра да Јеһованын сүфрәсиндәки бүтүн тәамлары дадаг. Белә етмәклә бизим хејримизә бизи өјрәдән Аллаһа миннәтдарлығымызы ҝөстәрәҹәјик (Әшј. 48:17).\n^  (14-ҹү абзас) Бу нәшрләрә «Ҝәнҹләрин суаллары. Практики мәсләһәтләр. Ҹилд 1», еләҹә дә һазырда јалныз Интернет сәһифәмиздә јерләшдирилән «Ҝәнҹләрин суаллары» рубрикасы дахилдир.


Q=16	C=0	SS=0	LS=16	PS=0	DC=0	LC=0	SD=0	BS=9	G0=3	G1=2	G2=1	DLID=az_RU	BODY=Сәудијјә Јени Илдә Јәмәндә гәтлиам төрәтди 2-си ушаг олмагла 34 нәфәр Шәһид едилди - Фото\nYanvar 2, 2018 - 12:25 PM\nЕндирилән авиазәрбәләр нәтиҹәсиндә 2 азјашлы ушаг олмагла, 34 нәфәр һәјатыны итириб, онларла мүлки вәтәндаш исә јараланыб.\nDekabr 30, 2017 - 3:18 PM\n“Гәзза золағынә шәрг һиссәсиндә јерләшән Бүрејҹ мәнтәгәсиндә Исраил һәрбчиләри илә тоггушмада јараланан 22 јашлы ҝәнҹ һәјатыны итириб”\nЈәмәнлиләр Сәудијјә режиминин пилотсуз кәшфијјат тәјјарәсини јерә салды\nDekabr 30, 2017 - 2:54 PM\nОктјабр ајынын әввәлиндә Јәмән ордусу Сәудијјә һава гүввәләри тәрәфиндән идарә олунан вә АБШ-да һазырланан "МГ-9 Реапер" типли пилотсуз тәјјарәни дә зәрәрсизләшдирмишди.\nСурија Ордусу дүшмән гүввәләрин Дәмәшг әтрафындакы базаларыны әлә кечиртди - Фото\nDekabr 26, 2017 - 9:39 PM\nӘмәлијјат заманы террор үнсүрләрә ағыр зәрбәләр ендирилиб. Хејли сајда итки верән јараглыларын ҝизли гәрәрҝаһ јерләри вә ағыр техникалары дармадағын едилиб.\nУшаг гатили олан Сәудијјә режиминин мүсәлманлара гаршы ҹинајәтләри давам едир – Видео +16\nDekabr 26, 2017 - 9:19 PM\nСионист коалисија гүввәләринә мәхсус гырыҹы тәјјарәләр Јәмәнин Тәәз рајонун Һәмијјә мәнтәгәсиндәки базары бомбардиман едәрәк 50 сивилин һәјатын сон гојуб хејли сајда хәсарәт јетирибләр.\nБәһрејндә 6 Шиәнин едам едилмәси гәрарына гаршы етираз митингләри давам едир - Фото\nХәлифә режиминин ҝүҹ структурлары әл Дираз мәнтәгәсиндә халг күтләси илә гаршыдурма јарадыблар.\nDekabr 26, 2017 - 8:43 PM\nОнлар әксәријјәтини гадынлар тәшкил едән митингдәки етиразчылара гаршы вәһшилликләр төрәдәрәк, зәһәрли ҝөзјашардыҹы газлар вә резин ҝүлләләрдән истифадә едибләр.\nСурија вә Онун мүттәфиг гүввәләри гондарма Исраиллә сәрһәдә јахын әразиләри тутур\nАллаһ Ордусу гондарма сионист режимин һүдудларына доғру ирәлиләмәкдәдир.\nDekabr 26, 2017 - 7:00 PM\nМүһасирәјә алынан әрази пајтахт Дәмәшгин ҹәнуб-гәрбиндә үсјанчыларын әлиндә олан, Гәрби Гута кими танынан сонунҹу истинадҝаһдыр. Артыг о да әлдән чыхмаг үзрәдир.\nДинләр Арасы Достлуг\n"Һәшд Шаби" лидери килсәдә Милад бајрамы мәрасиминдә иштирак етди - Фото\nDekabr 25, 2017 - 9:23 PM\nБағдаддакы "Хиласкар Рәһбәр" килсәсинә ҝәлән Гејс әл-Хәзәлини килсәнин баш кешиши гаршылајыб.\nАли Сәуд Режиминин Ҹинајәтләри Сәнҝимир\nАБШ вә Сәудијјә режимин Арһаб вә Сараваһ шәһәрләринә тәҹавүзкар басгынларында 27 јәмәнли шәһид вә ја јараланыб\nDekabr 24, 2017 - 4:01 PM\nСанаанын шималында јерләшән Арһаб Университетинин јахынлығында вәтәндашларын топланмасыны һәдәф алан Тәҹавүзкар Иттифагын дөрд ардыҹыл басгынында ән азы беш јәмәнли һәлак едилиб вә 20-дән чох адам јараланыб.\nАли Хәлифә режиминин ХИН: “Гүдсә ҝөрә АБШ-ла араны позмаға дәјмәз”\nDekabr 22, 2017 - 12:54 AM\nХалид бин Әһмәд Әл-Хәлифә: “Гүдс мәсәләсинә ҝөрә АБШ илә арамызы позмаға дәјмәз. Иран тәһлүкәсинә гаршы бирликдә вурушдуғумуз бир дөврдә, АБШ илә икинҹи дәрәҹәли бир мәсәлә (сәсвермә) үчүн дава салмағын һеч бир фајдасы јохдур”.\nАли Хәлифә Сүлаләсинин Ҹинајәтләри\nХәлифә сүлаләси вердикләри ишҝәнҹәләр нәтиҹәсиндә бир бәһрејнли Шиә јенијетмәни кор вә кар етдиләр – Фото\nБу һагда хәсарәт алан сијаси мәһбус Һејдәр Мәланын анасы мәлумат вериб.\nDekabr 22, 2017 - 12:02 AM\nБәһрејн Шиә Һәракатынын јенијетмә сијаси мәһбусу Һејдәр Мәлан 29 Нојабр, 2015 тарихдә вәһһаби режими тәрәфиндән һәбс едиләрәк 7 ил физики азадлыгдан мәһрум едилиб.\nЈәһуд Көкәнли Сәуд Сүлаләсинин Ҹинајәтләри\nСәуд режиминин полиси Шиә вәтәндашыны вәһшиҹәсинә Шәһадәтә јетирди – Фото\nDekabr 21, 2017 - 11:05 PM\nСәуд режиминин ҹинајәткар силаһлы үнсүрләри Сәлман Фәрәҹи шһид етдикдән сонра онун һәјат јолдашы дахил олмагла аилә үзвләриндән бир нечәсини һәбс едибләр.\nУшаг Гатили Сәудиләрин Нөвбәти Ҹинајәтләри\nДәһшәт! +18, Сәуд режиминин Саада шәһәриндәки вәһшиликләри – Фото\nМүхбирин сөзләринә ҝөрә, бомбардиман нәтиҹәсиндә бир сыра дүкан вә вәтәндашларын нәглијјат васитәләри јандырылыб.\nDekabr 20, 2017 - 11:33 PM\nБу шәкилләр Саада шәһәриндә, ҝүнортадан сонра тәләбәләрлә долу бир мәктәбин јахынлығында динҹ әһалијә гаршы тәҹавүзүн јаратдығы дәһшәтли ҹинајәтләри ҝөстәрир...\nУшаг Гатили Али Сәуд Ҹинајәтләри Давам Едир\nБир тәрәфдән јәһудиләр диҝәр тәрәфдән сәудиләр... Сәудиләр 5-и көрпә олмагла 15 јәмәнлини шәһид етди – Фото\nDekabr 20, 2017 - 11:07 PM\nДүшмән сәудијјә режиминин гырыҹыларынын басгыны нәтиҹәсиндә Шабва губернаторлуғунун Беиһан губернијасынын Абије рајонунда јерләшән бир евдә 15 нәфәр, о ҹүмләдән 5 ушағ вә бир аиләнин 6 гадыны Шәһид едилиб.\nDekabr 19, 2017 - 9:00 PM\nӘнсаруллаһ: “АБШ дүнја иҹтимаијјәтини Гүдсдән јајындырмаға чалышыр”\nDekabr 17, 2017 - 3:52 PM\nМәһәммәд Әбдүс-Салам: АБШ илә Сәудијјә режими Јәмән халгыны гәтлиам етдикләринә ҝөрә, ҝеҹ вә ја тез ҹаваб верәҹәкләр.\nГүдслә бағлы 48 мүсәлман дөвләти бу ҝүн Истанбулда бир араја ҝәлир\nГонаг гисминдә бу зирвә топлантысына Венезуела президенти Николас Модуро да гатылаҹаг.\nDekabr 13, 2017 - 12:25 PM\nАртыг Иран президенти, Гәтәр вә Күвејт әмирләри, Фәләстин мухтаријјәтинин лидери, Азәрбајҹан Республикасынын президенти, Сомали президенти вә саирләри Истанбула чатыблар.\nБағдад сионист террорчулары үзәриндәки Гәләбәни гејд етди – Фото\nDekabr 11, 2017 - 11:38 PM\nГејд едәк ки, Ираг Баш Назири Һејдәр Ибади үч ил мүбаризәдән сонра шәнбә ҝүнү ИШИД үзәриндә сонунҹу гәләбәни елан етди.\nЈәһудиләр Гәзза золағыны бомбалајыр, 2 Шәһид олан вә 1114 јараланан вар\nDekabr 9, 2017 - 11:31 PM\nГејд олунур ки, өләнләрин ҹәсәдләри ганичән јәһуди режимин гырыҹыларынын ендирдији зәрбәләрдән сонра дағынтылар алтындан ашкарланыб.\nГәзза вә Иордан чајынын гәрб саһилиндә халг Гүдсүн мүдафиәсинә галхды - Фото\nDekabr 7, 2017 - 6:35 PM\nГәззада баш верән гаршыдурмада 5, Иордан чајынын гәрб саһилиндә исә 12 фәләстинли јараланыб. Гаршыдурмаларын давам етдији билдирилир.\nDekabr 7, 2017 - 6:20 PM\nЈәмәнин сабиг диктатору өз ҹәзасына чатды, Әли Абдуллаһ Салеһ өлдүрүлдү – Фото\nDekabr 4, 2017 - 9:51 PM\nГејд едәк ки, Јәмәнин сабиг диктатору Әли Абдуллаһ Салеһ сон вахтлар Әнсаруллаһ һәрәкатына гаршы фитнә вә фәсад төрәдирди. О, Әнсаруллаһ тәрәфиндән ирәли сүрүлән сүлһ вә тәрәфдашлыг тәклифләрини дәфәләрлә тәхирә салыр вә бу ишдән бојун гачырырды. Онун Сәудијјә Әрәбистаны илә ачыг-ашкар әлагәси вә БӘӘ-нин ону бир даһа Јәмәндә һакимијјәтә гајтармаг үзрә ҝизли ҹәһдләри артыг Јәмән халгына мәлум иди.\nТәл-Әвив гарышды, Нетанјаһуја гаршы 20 минлик коррупсија етиразы\nDekabr 4, 2017 - 12:16 PM\nИнди бу шүбһәләр үзрә полис тәрәфиндән арашдырма апарылыр вә арашдырмалар Нетанјаһуја гаршы иттиһамларын ирәли сүрүлмәси илә баша чатса онда онун истефасы мәсәләси галдырылаҹаг.\nАјәтуллаһ Иса Гасим хәстәханаја көчүрүлүб\nDekabr 4, 2017 - 12:03 PM\nХатырладаг ки, Шејх Иса Гасим бир илдән артыгдыр ки, ев дустағыдыр. Бәһрејн режими гүввәләри онун евини вә олдуғу кварталы мүһасирәдә сахлајыр. Һөкумәт һәмчинин ону вәтәндашлыгдан мәһрум етмиш вә барәсиндә бир сыра әсассыз иттиһамлар ирәли сүрмүшдүр.\nИнтифадә давам едир, даһа бир ишғалчы сионист әскәр бычагланараг мәһв едилди\nИҝирми јашлы сионист әскәри дешик-дешик едән фәләстинли гәһрәман јәһуди ишғалчы гүввәләри тәрәфиндән сахланыла билмәмишдир.\nDekabr 3, 2017 - 3:01 PM\nАрад шәһәриндә баш вермиш бу һадисә, ишғалчы ҹүһүд сакинләри тәрәфиндән 48 јашлы ҝүнаһсыз фәләстинли әкинчинин шәһадәтә јетирилмәсиндән бир нечә саат сонра баш вериб.\nВәһдәт Һәфтәси Мүбарәк!\nЈүзминләрлә јәмәнли Ислам Пејғәмбәринин (с) Милад Бајрамыны гејд етди - Фото\nDekabr 3, 2017 - 2:43 PM\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, өтән ҝүн Јәмәнин пајтахты Сәнада јүз минләрлә инсан Ислам Пејғәмбәринин (сәлләллаһу әлејһи вә алиһи вә сәлләм) доғум ҝүнү илә бағлы тәнтәнәли бајрам шәнлијини гејд едибләр.\nСионистјөнлү ән-Нусра террорчуларынын дағытды Һиҹр ибни Әдијнин мәзары суријалылар тәрәфиндән бәрпа едилди – Фото\nDekabr 3, 2017 - 2:01 PM\nҺиҹр ибн Әдијј Кинди (ридвануллаһи таала әлејһ) һиҹрәтин 51-ҹи илиндә Мүавијәнин әмри илә едам едилмишдир. Онун мәзары Суријанын әл-Әдра шәһәриндә јерләшир. 4 ил өнҹә, 2013-ҹү илин мајында исә, онун Суријадакы мәгбәрәси Мүавијјә вә оғлу Језидин ардыҹылларындан олан сионистјөнле тәкфирчи "ән-Нусра Ҹәбһәси" тәрәфиндән дағыдылды.\nNoyabr 30, 2017 - 8:23 PM\nБәшшар Әсәд ҹәнаблары Дәмәшгдә кеширилән Пејғәмбәрин (с) милад Бајрамында иштирак едиб - Фото\nNoyabr 30, 2017 - 7:49 PM\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, һәр ил олдуғу кими бу ил дә, Сурија Әрәб Республикасынын президенти Бәшшар Әсәд ҹәнаблары пајтахт Дәмәшгдә кечирилән Бөјүк Ислам Пејғәмбәри һәзрәт Муһәммәд ибн Абдуллаһын (сәлләллаһу әлејһи вә алиһи вә сәлләм) Милад Бајрамына гатылыб...


Q=13	C=0	SS=0	LS=13	PS=0	DC=0	LC=0	SD=0	BS=1	G0=21	G1=19	G2=11	DLID=az_RU	BODY=Sentyabr 1, 2018 - 8:53 PM Хәбәрин коду : 907678 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Үмүмдүнја Мүсәлманларынын Али Рәһбәри һәзрәт Ајәтуллаһ Сејјид Әли Хаменеи ҹәнаблары Аллаһ Евинин зијарәтинә ҝедән һаҹылара мүраҹиәт едибдир.\nИмам Хаменеи һәзрәтләринин мүраҹиәтинин там мәтнин сајтымызын әзиз охуҹуларына тәгдим едирик:\nҺәмд мәхсусдур Аллаһа, Аллаһын саламы олсун Онун Рәсулу һәзрәт Мустәфаја, онун пак аиләсинә вә сечилмиш сәһабәләринә. Аллаһ Тәала бујуруб: "Инсанлары һәҹҹә чағыр ки, онлар сәнин јанына (истәр) пијада вә (истәрсә дә) һәр узаг јолдан јолланан һәр чүр арыг (јорғун-арғын) дәвәләр үстүндә (сүвари олараг) ҝәлсинләр. Белә ки, өз мәнфәәтләринин шаһиди олсунлар вә мәлум ҝүнләрдә Аллаһын онлара рузи вердији (дөрдајаглы) һејванларын үстүндә (онлары гурбан кәсәркән) Онун адыны чәксинләр (бисмиллаһ десинләр). Онлардан өзүнүз дә јејин, бичарә (заваллы) јохсуллара да једирдин!"\nҺәҹҹ сүрәси ајә 27-28.\nБу Илаһи сәда, гәлбләри сәсләјәрәк, әсирләр бојунҹа бәшәријјәти төвһид чеврәсиндә мәркәзләшмәјә дәвәт едир. Бүтүн инсанлар, Ибраһим пејғәмбәрин (әлејһи сәлам) чағырышына мүхатәб олдуглары илә фәхр һисси дујурлар. Бахмајараг ки, гулаглар бу чағрышы ешитмир, гәлбләр ҹәһаләт вә гәфләт пәрдәси алтында бу сәданы дујмагдан мәһрум галыр вә бәзи инсанлар бу үмүдүнја зијафәтә мүшәррәф олмаг үчүн өзләриндә һеч бир зәминә јаратмыр, јахуд да һәр һансы бир сәбәб уҹбатындан буна төвфиг тапмырлар.\nҺазырда сизләр бу Илаһи һәдијјәјә наил олмуш вә Аллаһын әмнијјәтли сарајына гәдәм гојмусунуз. Әрәфат, Мәшәр, Мина, Сәфа, Мәрвә, Бејтуллаһ, Мәсҹидул-һәрәм, Мәсҹидун-Нәбијј вә һәҹҹин бүтүн ибади ајинләринин јеринә јетирилмәси мәнәвијјәт дүррләринин бир һиссәси вә һәҹҹи јеринә јетирән шәхсин руһунун јүксәклијидир. Бу товфигин гәдри билинмәли, ондан нәфсимизин пак едилмәсиндә истифадә етмәли вә өмрүмүзүн галан һиссәси үчүн азугә һазырламалыјыг.\nҺәр бир тәфәккүр саһибини һәссас едән мәсәлә будур ки, бүтүн илләр боју, бүтүн инсанларын, бүтүн нәсилләрин мүәјјән јердә вә мүәјјән ваһид заман чәрчивәсиндә бир араја топланаҹағы мәканын тәјин олунмасыдыр. Заман вә мәкан бахымындан олан бу вәһдәт Һәҹҹин ән әсас сиррләриндән биридир. Шүбһәсиз "өз мәнфәәтләринин шаһиди олсунлар" ајәсинин әсас мисдагы Ислам үммәтиндән олан бир топлумун Аллаһын Еви кәнарында бир араја ҹәмләшмәсидир. Бу, јалныз Аллаһ евинин сајәсиндә әмәлә ҝәлә биләҹәк вәһдәти вә үммәти әмәлә ҝәтирән Исламын символудур. Аллаһын Еви мүәјјән група дејил һамыја мәхсусдур: "һәм јерлиләр, һәм дә ҝәлмәләр үчүн (гиблә, мә’бәд) етдијимиз Мәсҹидүлһәрам" ајәси буна дәлаләт едир.\nҺәҹҹ бу мәканда вә бу заман кәсијиндә, һәмишә вә бүтүн илләрдә, шәффаф дили вә ачыг-ашкар мәнтиги илә мүсәлманлары бирлијә чағырыр вә ислам дүшмәнләринин истәјинин там гаршысында дајаныр. Дүшмәнләр бүтүн дөврләрдә, хүсусилә дә һазыркы дөврдә мүсәлманлары бир-бирләри илә гаршылашмаға тәшвиг едирлә. Бу ҝүн ҹинајәткар вә истикбарчы Американын рәфтарларына диггәт јетирин. Онун Ислам вә мүсәлманлар мүгабилиндә јүрүтдүјү әсас сијасәти мүһарибә јаратмаг сијасәтидыр. Онун хәбис һәрәкәтләри мүсәлманлары бир-бириләринин әли илә гырыб гәтл етмәсидир. Залымлары мәзлумларын ҹанына салыблар. Залыма дәстәк верир, онун әли илә мәзлумлары әзирләр вә даим бу горхунҹ фитнә аловуну шөләләндирир вә әтрафа јајырлар. Мүсәлманлар бу шејтани сијасәти зәрәрсизләшдирмәк үчүн мүтләг диггәтли оламлыдырлар! Һәҹҹ бу диггәти әмәлә ҝәтирән амилдир. Һәҹҹдә кафирләрдән вә мүшрикләрдән бәраәт едилмәнин фәлсәфәси дә бах елә будур.\nАллаһы јад етмәк Һәҹҹин руһудур. Бүтүн һалларда гәлбләримизи бу рәһмәт јағышы илә суварараг, һәјатымыза динамика вериб, гүдрәт, шөвкәт, әдаләт вә ҝөзәллијимизин әсасы олан Аллаһа тәвәккүл вә етимадымызы даһа да артырмалыјыг. Белә олдугда дүшмәнләрин һијләсинә гәләбә чала биләрик. "Әзиз һаҹылар! Сурија, Ираг, Фәләстин, Әфганыстан, Јәмән, Бәһрејн, Ливија, Пакистан, Кәшмир, Мјанма вә диҝәр бөлҝәләрдә ислам үммәти вә мәзлумлар үчүн дуа етмәји унутмајын, АБШ вә диҝәр залымларын әлләринин кәсилмәси вә мүсәлманларын ҝүҹләнмәсини Аллаһ-тааладан истәјин.\nВәсәламу әлејкум вә рәһмәтуллаһ\n07, Зил-Һиҹҹә, 1439


Q=3	C=1	SS=0	LS=0	PS=0	DC=0	LC=0	SD=0	BS=2	G0=102	G1=86	G2=37	DLID=az_RU	BODY=«Дуаларда ајыг олун» | Тәлим\n«Сағлам дүшүнҹәли вә дуаларда ајыг олун» (1 ПЕТ. 4:7).\nШәхсән сиз даһа чох нә ҹүр дуалар етмәлисиниз?\nНә үчүн һәгиги мәсиһчиләр даима дуа етмәлидирләр?\nБашгалары үчүн етдијимиз дуаларын кимләрә фајдасы вар?\n1, 2. а) «Дуаларда ајыг» олмаг нә үчүн ваҹибдир? б) Өзүмүзә дуа илә бағлы һансы дүшүндүрүҹү суаллары вермәлијик?\n«СҮБҺӘЈАХЫН ојаг галмаг чох чәтиндир», — дејә әввәлләр ҝеҹә нөвбәсиндә ишләјән бир нәфәр бөлүшүр. Чох еһтимал ки, бүтүн ҝеҹәни ојаг галмалы олан инсанлар бу фикирлә разылашаҹаг. Бу ҝүн дә биз мәсиһчиләр Шејтан системинин лап сонунда, мәҹази диллә десәк, ҝеҹәнин ән зүлмәт дөврүндә јашајырыг (Ром. 13:12). Ҝеҹәнин бу вахты јухуја ҝетмәк бизим үчүн неҹә дә тәһлүкәли оларды! Мүгәддәс Јазыларын «сағлам дүшүнҹәли вә дуаларда ајыг олун» мәсләһәтинә диггәт јетирмәк олдугҹа зәруридир (1 Пет. 4:7).\n2Һансы зәманәдә јашадығымызы нәзәрә алараг, јахшы оларды ки, өзүмүздән сорушаг: «Дуа етмәк мәсәләсиндә нә гәдәр ајығам? Һәр ҹүр диләк вә јалварышла даима дуа едирәмми? Башгалары үчүн дуа етмәк вәрдишим вар, јохса һәмишә јалныз өз еһтијаҹларым вә истәкләрим барәдә дуа едирәм? Дуа хиласым үчүн нә дәрәҹәдә ваҹибдир?»\nҺӘР ҸҮР ДУА ЕДИН\n3. Башга нә ҹүр дуалар едә биләрик?\n3 Һәвари Павел ефеслиләрә мәктубунда «һәр ҹүр... дуа»дан сөз ачыр (Ефес. 6:18). Өз дуаларымызда биз, адәтән, Јеһовадан еһтијаҹларымызы өдәмәк вә чәтинликләрин өһдәсиндән ҝәлмәк үчүн көмәк истәјирик. «Дуалары ешидән» Аллаһ көмәк үчүн етдијимиз мүраҹиәти мәһәббәтлә динләјир (Мәз. 65:2). Лакин биз өз тәләбатларымыз һагда дуа етмәклә јанашы, һәмд, шүкран вә јалварыш дуалары да етмәлијик.\n4. Биз нә үчүн дуаларымызда Јеһоваја тез-тез һәмд етмәлијик?\n4 Дуада Јеһоваја һәмд етмәк үчүн чохлу сәбәбләримиз вар. Мәсәлән, биз Онун « гүдрәтли ишләри» вә «бол [әзәмәти]» үзәриндә дүшүнәндә үрәјимиздән Она һәмд етмәк кечир. (Мәзмур 150:1—6 ајәләрини оху.) 6 ајәдән ибарәт 150-ҹи мәзмур дүз 13 дәфә бизи Јеһоваја һәмд етмәјә сәсләјир! Аллаһа дәрин еһтирам һисси илә диҝәр бир мәзмурчу охујур: «Әдаләтли һөкмләринә ҝөрә һәр ҝүн једди дәфә Сәнә һәмд едирәм» (Мәз. 119:164). Сөзсүз, Јеһова һәмдләрә лајиг Аллаһдыр. Буна ҝөрә дә биз Она «һәр ҝүн једди дәфә», јәни тез-тез һәмд етмәлијик.\n5. Дуада Аллаһа шүкр етмәк бизи неҹә мүдафиә едир?\n5 Дуаларымыза шүкран сөзләрини дахил етмәјимиз дә ваҹибдир. Павел Филипи шәһәриндәки мәсиһчиләри тәшвиг едир: «Һеч нәјә ҝөрә нараһат олмајын. Һәр диләјинизи дуа, јалварыш вә шүкранла Аллаһа билдирин» (Филип. 4:6). Бәли, Јеһоваја үрәкдән ҝәлән миннәтдарлығымызы ифадә етмәк өзү бир мүдафиәдир. Инсанларын «нанкор» олдуғу ахыр ҝүнләрдә јашадығымыз үчүн бу, хүсусилә ваҹибдир (2 Тим. 3:1, 2). Һәгигәтән дә, бүтүн дүнјаны нанкорлуг руһу бүрүјүб. Әҝәр еһтијатлы олмасаг, бу ҹүр руһ асанлыгла бизә һопа биләр. Дуада Аллаһа миннәтдарлыг билдирмәк биздә шүкранлыг руһу јарадыр вә «дејинҝән, даима талеләриндән наразы» инсана чеврилмәкдән бизи горујур (Јәһуда 16). Бундан әлавә, аилә башчылары аилә үзвләри илә бирликдә дуа едәркән шүкран сөзләри дахил етмәклә һәјат јолдашларында вә ушагларында миннәтдарлыг руһу инкишаф етдирирләр.\n6, 7. Јалварыш нәдир вә биз Јеһоваја нә һагда јалвара биләрик?\n6 Јалварыш ҝүҹлү һиссләрлә бағлы олан үрәкдән ҝәлән дуадыр. Јеһоваја нә һагда јалвара биләрик? Әлбәттә, биз тәгиб олунанда вә ја ағыр хәстәлијә тутуланда Аллаһа јалвара биләрик. Ајдын мәсәләдир ки, бу кими вәзијјәтләрдә Аллаһдан көмәк алмаг үчүн етдијимиз дуалар јалварыша чеврилир. Бәс биз Јеһоваја анҹаг бу кими һалларда јалвармалыјыг?\n7 Исанын өз нүмунәви дуасында Аллаһын ады, Падшаһлығы вә ирадәси һаггында дедикләринә фикир верин. (Матта 6:9, 10 ајәләрини оху.) Бу дүнја хиртдәјә кими писликлә долудур вә инсан һөкумәтләри өз вәтәндашларынын һәтта зәрури еһтијаҹларыны өдәјә билмир. Бу сәбәбдән, биз сәмави Атамызын адынын мүгәддәс тутулмасы вә Падшаһлығынын дүнјаны Шејтанын һакимијјәтиндән тәмизләмәси үчүн дуа етмәлијик. Инди һәмчинин, ҝөјдә олдуғу кими, јердә дә Јеһованын ирадәсинин олмасы үчүн јалвармағын әсил вахтыдыр. Буна ҝөрә дә ҝәлин һәр ҹүр дуа етмәк үчүн ләнҝимәјәк, дуаларда ајыг олаг.\n«ДАИМА ДУА ЕДИН»\n8, 9. Нә үчүн еһтијатлы олмалыјыг ки, Ҝетсемани бағында јухуја ҝедән Петери вә диҝәр һәвариләри гынамајаг?\n8 Һәвари Петер мәсиһчиләри дуаларда ајыг олмаға сәсләсә дә, өзү, ән азы, бир дәфә бу мәсәләдә зәифлик ҝөстәрмишди. Иса Ҝетсемани бағында дуа едәркән јатан шаҝирдләрдән бири дә о олмушду. Иса һәтта онлара «сајыг олун вә даима дуа един» дедикдән сонра да онлар буну етмәмишдиләр. (Матта 26:40—45 ајәләрини оху.)\n9 Јухуја ҝетдикләринә ҝөрә Петери вә диҝәр һәвариләри сәрт шәкилдә гынамаг әвәзинә, биз јадда сахламалыјыг ки, һәмин ҝүн ағыр кечдијиндән онлар лап әлдән дүшмүшдүләр. Онлар һәм Пасха бајрамы үчүн һазырлыглар ҝөрмүшдүләр, һәм дә һәмин ахшам бу бајрамы гејд етмишдиләр. Сонра Иса Ағанын шам јемәјини тәсис етмишди вә бунунла ҝәләҹәкдә өлүмүнүн јад едилмәси үчүн нүмунә гојмушду (1 Кор. 11:23—25). «Онлар мәдһијјәләр [охудугдан]» сонра Јерусәлимин дар күчәләри илә бир гәдәр јол ҝедәрәк «Зејтун дағына» чатмышдылар (Мат. 26:30, 36). Һәмин вахт, ола билсин, артыг ҝеҹә јарысыны кечмишди. Әҝәр һәмин ҝеҹә Ҝетсемани бағында олсајдыг, јәгин бизи дә јуху басарды. Јорулмуш һәвариләрини тәнгид етмәк әвәзинә, Иса анлајышла етираф едирди ки, «руһ ҝүҹлү, бәдән исә зәифдир».\nСәһвә јол вермәсинә бахмајараг, Петер «дуаларда ајыг» олмағы өјрәнди (10, 11-ҹи абзаслара бах)\n10, 11. а) Ҝетсемани бағында башына ҝәләнләрдән Петер өзүнә һансы нәтиҹәни чыхартды? б) Петерин һәрәкәти сизә неҹә тәсир едир?\n10 Ҝетсемани бағында баш верән һадисә Петерә өз тәсирини ҝөстәрди. О, сајыглығыны горумадығы үчүн өзүнә аҹы дәрс ҝөтүрдү. Бир гәдәр әввәл Иса демишди: «Бу ҝеҹә башыма ҝәләҹәк һадисәләрә ҝөрә һамыныз мәндән үз дөндәрәҹәксиниз». Онда Петер әминликлә ҹаваб вермишди: «Һамы сәндән үз дөндәрсә дә, мән әсла сәндән үз дөндәрмәрәм!» Анҹаг Иса Петерә демишди ки, о, ону үч дәфә инкар едәҹәк. Дејиләнә әһәмијјәт вермәјән Петер бәјан етмишди: «Мәнә сәнинлә бирҝә өлмәк лазым ҝәлсә белә, сәни әсла данмарам» (Мат. 26:31—35). Бунунла белә, Исанын дедији кими дә олду. Исаны ахырынҹы дәфә инкар едәндән сонра Петер «аҹы-аҹы ағлады» (Лука 22:60—62).\n11 Сөзсүз, Петер етдији һәрәкәтдән нәтиҹә чыхартды вә өзүнә ҝүвәнмәјин дашыны атды. Шүбһәсиз, бу мәсәләдә Петерә дуанын чох көмәји дәјмишди. Буну һарадан билирик? Чүнки Петер өзү бизә «дуаларда ајыг олун» мәсләһәтини верир. Бәс биз бу илһамланмыш мәсләһәтә гулаг асырыг? Бундан әлавә, даима дуа едәрәк Јеһовадан асылы олдуғумузу ҝөстәририк? (Мәз 78:7). Ҝәлин һәмчинин һәвари Павелин хәбәрдарлығыны јаддан чыхармајаг: «Мөһкәм дајандығыны дүшүнән адам еһтијатлы олсун ки, јыхылмасын» (1 Кор. 10:12).\nАЛЛАҺ НЕҺЕМЈАНЫН ДУАСЫНА ҸАВАБ ВЕРДИ\n12. Неһемја бизә нәдә ҝөзәл нүмунәдир?\n12 Ҝәлин ерамыздан әввәл бешинҹи әсрдә Фарс падшаһы Артахшастанын сагиси кими хидмәт етмиш Неһемјанын нүмунәсинә нәзәр салаг. Неһемја һәрарәтли дуалар етмәкдә ҝөзәл нүмунә гојуб. О, Јерусәлимдәки јәһудиләрин дүшдүкләри вәзијјәтә ҝөрә ҝүнләрлә «Аллаһынын өнүндә оруҹ тутараг дуа [етмишди]» (Неһ. 1:4). Артахшаста ондан кәдәрли олмасынын сәбәбини сорушанда Неһемја дәрһал «ҝөјләрин Аллаһына дуа [етди]» (Неһ. 2:2—4). Бунун нәтиҹәси нә олду? Јеһова онун дуаларына ҹаваб верди вә вәзијјәти Өз халгынын хејринә дәјишди (Неһ. 2:5, 6). Сөзсүз, бу, Неһемјанын иманыны чох мөһкәмләндирди!\n13, 14. Иманда мөһкәм галмаг вә Шејтанын бизи мәјус етмәк ҹәһдләринә гаршы дурмаг үчүн нә етмәлијик?\n13 Неһемја кими, даима дуа етмәк бизә иманымызы мөһкәм сахламаға көмәк едир. Шејтан гәддардыр вә чох вахт зәифләдијимизи ҝөрәндә бизә зәрбә ендирир. Мәсәлән, хәстәлик вә ја депрессијадан әзијјәт чәкән заман бизә елә ҝәлә биләр ки, Аллаһа кифајәт гәдәр хидмәт етмирик. Јахуд бәзиләримиз кечмишдә сүрдүјүмүз һәјат тәрзинә ҝөрә мәјуслуға гапыла биләрик. Шејтан бизи инандырмаг истәјир ки, биз һеч нәјә јарамырыг. О, бизим һиссләримизлә ојнајараг иманымызы зәифләтмәјә чалышыр. Лакин «дуаларда ајыг» олмагла иманымызы мөһкәм сахлаја биләрик. Һәгигәтән дә, «иманын бөјүк галханыны» ҝөтүрмәк бизә «Шәририн бүтүн аловлу охларыны» сөндүрмәјә көмәк едәҹәк (Ефес. 6:16).\n14 Әҝәр «дуаларда ајыг» олсаг, иманымыз гәфилдән сынаға мәруз галанда бу, бизим үчүн ҝөзләнилмәз олмајаҹаг вә биз ҝүзәштә ҝетмәјәҹәјик. Ҝәлин сынаглар вә тәгибләрлә гаршылашанда Неһемјанын нүмунәсини јадымыза салаг вә дәрһал Аллаһа дуа едәк. Биз јалныз Јеһованын көмәји сајәсиндә сынаглар вә тәгибләр гаршысында мөһкәм дајана биләрик.\nБАШГАЛАРЫ ҮЧҮН ДУА ЕДИН\n15. Башгалары үчүн дуа етмәк барәдә өзүмүзә һансы суаллары вермәлијик?\n15 Иса Петерин иманынын түкәнмәмәси үчүн Аллаһа јалвармышды (Лука 22:32). Биринҹи әсрдә јашамыш садиг мәсиһчи Епафрас бу мәсәләдә Исанын нүмунәсини изләјәрәк Колос шәһәриндәки гардашлары үчүн дуа едирди. Павел онлара јазмышды: «О, сиздән өтрү даима ҹидд-ҹәһдлә дуа едир ки, сиз Аллаһын һәр бир истәјинә там әмин олуб сонадәк јеткин галасыныз» (Колос. 4:12). Јахшы оларды ки, өзүмүздән сорушаг: «Мән бүтүн дүнјадакы баҹы-гардашлар үчүн дуа едирәм? Тәбии фәлакәтдән зәрәр чәкмиш һәмиманлыларым үчүн тез-тезми дуа едирәм? Јеһованын тәшкилатында чох зәһмәт чәкәнләр үчүн ахырынҹы дәфә нә вахт дуа етмишәм? Јығынҹағымызда чәтинликләрлә үзләшән һәр кәс үчүн дуа едирәмми?»\n16. Башгалары үчүн дуа етмәјимизин бир әһәмијјәти вармы? Изаһ един.\n16 Башгалары үчүн Јеһова Аллаһа дуа етмәјин онлара, һәгигәтән дә, көмәји дәјә биләр. (2 Коринфлиләрә 1:11 ајәсини оху.) Һәрчәнд Јеһова чохлу сајда хидмәтчиләринин бир шеј һагда тәкрар-тәкрар етдикләри хаһишә әсасән һәрәкәт етмәјә борҹлу дејил, анҹаг О, хидмәтчиләринин үмуми истәкләринә диггәт јетирир вә дуаларына ҹаваб верәркән онларын сәмими вә ҝүҹлү нараһатчылыгларыны нәзәрә алыр. Буна ҝөрә дә башгалары үчүн дуа етмәк имканына вә мәсулијјәтинә ҹидди јанашмалыјыг. Епафрас кими, биз баҹы-гардашларымыз үчүн дуа етмәклә онлары севдијимизи вә онлар үчүн нараһат олдуғумузу ҝөстәрмәлијик. Белә етмәклә биз даһа хошбәхт олаҹағыг, чүнки «вермәк алмагдан даһа чох хошбәхтлик ҝәтирир» (Һәв. иш. 20:35).\n17, 18. «Дуаларда ајыг» олмаг бизә һансы фајданы ҝәтирәҹәк?\n17 «Ҝеҹә кечир, ҝүн јахынлашыр» сөзләриндән өнҹә, Павел јазмышды: «Һансы зәманәдә јашадығымызы вә артыг јухудан ојанмағын вахты ҝәлдијини билирсиниз. Һал-һазырда хиласымыз, имана ҝәлдијимиз вахтда олдуғундан даһа јахындыр» (Ром. 13:11, 12). Аллаһын вәд етдији јени дүнја јахындыр, хиласымыз исә ағлымыза ҝәтирә биләҹәјимиздән дә јахындыр. Биз руһани ҹәһәтдән јухуја ҝетмәмәли вә дуаја ајырмалы олдуғумуз вахты дүнјанын әлимиздән алмасына јол вермәмәлијик. Әксинә, «дуаларда ајыг» олмалыјыг. Бу, бизә Јеһованын ҝүнүнү ҝөзләдијимиз мүддәтдә «мүгәддәс давранышда вә Аллаһа сәдагәтдә» мөһкәм галмаға көмәк едәҹәк (2 Пет. 3:11, 12). Руһән ојаг галдығымыз вә бу системин сонунун јахын олдуғуна, һәгигәтән дә, инандығымыз һәјат тәрзимиздән ҝөрүнәҹәк. Буна ҝөрә дә ҝәлин «даима дуа [едәк]» (1 Салон. 5:17). Һәмчинин ҝәлин Исаны тәглид едәрәк Јеһоваја тәкликдә дуа едәк. Әҝәр дуа етмәјә кифајәт гәдәр вахт ајырсаг, Јеһова илә мүнасибәтләримиз даһа мөһкәм олаҹаг (Јаг. 4:7, 8). Бу да бизә бол-бол хејир-дуалар ҝәтирәҹәк!\n18 Мүгәддәс Јазыларда дејилир: «Мәсиһ јер үзүндә јашадығы ҝүнләрдә ону өлүмдән гуртармаға гадир олан Аллаһа фәрјад етмиш, ҝөз јашлары илә јалвармыш, диләмишди вә Аллаһдан горхдуғуна ҝөрә дуалары ешидилмишди» (Ибр. 5:7). Иса Јеһоваја етдији јалварышлар вә диләкләр сајәсиндә јердәки һәјатынын сон санијәсинә гәдәр Она сәдагәтли галды. Нәтиҹәдә, Јеһова севимли Оғлуну өлүмдән хилас етди вә она ҝөјләрдә өлмәз һәјат бәхш етди. Ҝәләҹәкдә гаршылашаҹағымыз сынаглара вә тәгибләрә бахмајараг, биз дә сәмави Атамыза садиглијимизи горуја биләрик. Һәгигәтән дә, «дуаларда ајыг» галсаг, әбәди һәјат мүкафатыны газанаҹағыг.


Q=28	C=0	SS=0	LS=28	PS=0	DC=0	LC=0	SD=0	BS=2	G0=8	G1=4	G2=0	DLID=az_RU	BODY=Абҝүл Сүлејмановдан хәбәр вар...\nАбҝүл Сүлејманов 11 сајлы ҸЧМ-дә аиләси илә ҝөрүшүб.\nMart 17, 2017 - 9:41 PM Хәбәрин коду : 818373 Мәнбә : Abgulsuleymanov.com Link:\nЗәһра Сүлејманова: Диндарларын һәбси нә дөвләтимизә, нә милләтимизә, нә дә мүстәгиллијимизә лазым дејил. Бу дин вә дөвләт әлагәләринин гырылмасындан башга бир шеј дејил. Бу әзиз ҝүн онун аиләси олараг һаҹынын јеринин дәјишдирилмәсини истәјирик.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, әлијевләр режими тәрәфиндән ШӘРЛӘНӘРӘК 11 сајлы ҸЧМ-дә мәһбәс һәјаты сүрән мүбариз Шиә руһаниси Һаҹы Абҝүл Сүлејманов аиләси илә ҝөрүшүб.\nРуһани Абҝүл Сүлејмановун һәјат јолдашы Зәһра Сүлејманова исә Дин Хадиминә гаршы тәзјигләрдән нараһат олуб:\n"Шејх Сәрдарын һәбсинә билдирдији мүнасибәтә ҝөрә ону ачыг шәраитдән ҝөтүрүб бағлы отаға јерләшдирибләр. Артыг март ајынын алтысындан орада отуруб. Сахланылдығы отаг бир нәфәрлик отагдыр. 2метр узунлуғу вә 2 метр ениндәдир. Бир јатаг чарпајысы вә бир нәфәрлик дә намаз гылмаг үчүн јер галыр. Һавасызлыгдан тәзјиги јүксәлиб, баш ағрысындан әзијјәт чәкир. Биз ону ҝөрдүк. Белә олмаз. Бу бајрам ҝүнләриндә һеч олмаса һуманистлик ҝөстәрин. Бу гәдәр инсаны сыхмаг олмаз. Бу нәјә, кимә лазымдыр? Ким бундан хошһал олур? Һеч кәс. Анҹаг дүшмән севинир."\nЗәһра Сүлејманова сөзләринин давында "Мөминләрин һәбси халг тәрәфиндән писләнир. Бу ҝүн дүшмәнә гаршы бирлик ҝүнүдүр. Дөвләтлә дин арасында бирлик јаратмаг лазымдыр. Бу нә сијасәтдир? Ким бу сијасәти јүрүдүр? Диндарларын һәбси нә дөвләтимизә, нә милләтимизә, нә дә мүстәгиллијимизә лазым дејил. Бу дин вә дөвләт әлагәләринин гырылмасындан башга бир шеј дејил. Бу әзиз ҝүн онун аиләси олараг һаҹынын јеринин дәјишдирилмәсини истәјирик.", -дејә гејд едиб.


Q=15	C=0	SS=0	LS=15	PS=0	DC=0	LC=0	SD=0	BS=2	G0=5	G1=3	G2=2	DLID=az_RU	BODY=Nur-az.com - МТН-дәки “чете”нин даһа бир сусгун “гурбан”ы... – ону да тора салмаг истәјибләрмиш\nМТН-дәки “чете”нин даһа бир сусгун “гурбан”ы... – ону да тора салмаг истәјибләрмиш\nЛәғв едилмиш Милли Тәһлүкәсизлик Назирлијиндәки (МТН) ҹинајәткар дәстәнин “гармаг” атдығы ири мәмурлардан бири дә Хәзәр Дәниз Ҝәмичилик Идарәсинин рәиси Ајдын Бәширов олуб.\n2013-ҹү илдә ләғв олунан вә ГСҸ-јә чеврилән гурумун рәһбәрлијиндән узаглашдырылан Бәшировун идарәсиндәки коррупсија фактлары илә бағлы хүсуси досје һазырланыб. Бундан сонра Елдар Маһмудов мүхтәлиф јолларла о вахтки идарә рәиси үзәриндә басгы гурмаға вә ондан күлли мигдарда вәсаит гопармаға чалышыб.\nАмма Ајдын Бәширов бу тәзјигләрдән горунмаға вә мәлум четенин торуна дүшмәмәји баҹарыб.\nИддиалара ҝөрә, кечмиш “ҝәмичилик шефи” вәзифәсиндән азад олундугдан сонра онун һәбс едиләҹәји барәдә мәлуматлар да әсасән Маһмудова јахын гајнаглардан давамлыә шәкилдә мәтбуата сыздырылыб. Һәтта онун һәмин вахт өлкәдән гачмаға һазырлашдығы вә Азәрбајҹаны тәрк етмәсинәг адаға гојулдуғу јөнүндә хәбәрләрин дә әсасән МТН-дәки ҹинајәткар групун Бәширову “дивара дирәмәк” планынын тәркиб һиссәси олдуғу ҝүман едилир.\nСајтымыза дахил олан мәлуматда кечмиш “ҝәмичилик шефи”нин тәхминән илјарым өнҹә Елдар Маһмудов әлејһинә гәзәбли ачыгламаларынын да гәтијјән тәсадүф олмадығы билдирилир.\nХатырладаг ки, һәмин вахт Ајдын Бәширов хәзәрнеwс.аз-а бунлары демишди: “Елдар Маһмудов барәсиндә һеч данышмаг белә истәмирәм. О, нанәҹиб адамдыр. Елдар Маһмудов бүтүн Азәрбајҹаны биабыр едиб. Президентә гаршы бу ҹүр һәрәкәтләр етмәк инсанлыға сығмыр. Буна ҝөрә Аллаһ онларын һәр биринин ҝеҹ-тез ҹәзасыны верәҹәк”.\nБелә ҝөрүнүр ки, Бәшировун ләғв едилмиш МТН-ин сабиг рәһбәри вә әтрафы илә бағлы бу ҹүр ағыр ифадәләр ишләтмәси һәм дә онун Елдар Маһмудов вә четесинин басгыларындан әзијјәт чәкмәси илә бағлыдыр./гајнар/\n382 дәфә бахылыб\nЈанаҹагдолдурма мәнтәгәсиндә ојунҹаг тапанча илә сојғун\nРусија десант ҝәмисини Сурија�


Q=33	C=22	SS=11	LS=0	PS=22	DC=0	LC=0	SD=0	BS=1	G0=8	G1=4	G2=1	DLID=az_RU	BODY=Зәбур 126 | Онлајн Мүгәддәс Китаб | Јени дүнја тәрҹүмәси\nСион севинҹлә бәрпа едилир\nЈеһова мөһтәшәм ишләр ҝөрдү (3)\nҜөз јашы илә әкәнләр севинә-севинә бичәҹәкләр (5, 6)\nМәзмур. Шәһәрә галхаркән*. 126 Јеһова Сионун сүрҝүнләрини гајтаранда+Елә бил, јуху ҝөрүрдүк. 2 О заман додагларымыздан ҝүлүш төкүлүрдү,Дилимиз севинҹ сәдалары јүксәлдирди.+ О заман халглар дејирди: «Јеһова онлар үчүн мөһтәшәм ишләр ҝөрдү».+ 3 Бәли, Јеһова бизим үчүн мөһтәшәм ишләр ҝөрүб,+Биз севиниб-шадланырыг. 4 Ахар сулары Неҝевә гајтардығын кими,Әсирликдә олан гардашларымызы гајтар, еј Јеһова. 5 Ҝөз јашы илә әкәнләрСевинә-севинә бичәҹәкләр. 6 Ҝөз јашы төкә-төкәТохум кисәсини апаранСевинә-севинәДәрзләрини ҝәтирәҹәк.+


Q=26	C=12	SS=2	LS=12	PS=6	DC=0	LC=0	SD=0	BS=1	G0=40	G1=25	G2=13	DLID=az_RU	BODY=Чыхыш 30 | Онлајн Мүгәддәс Китаб | Јени дүнја тәрҹүмәси\nЈарадылыш Чыхыш Лавилиләр Сајлар Ганунун тәкрары Јушә Һакимләр Рут 1 Ишмуил 2 Ишмуил 1 Падшаһлар 2 Падшаһлар 1 Салнамәләр 2 Салнамәләр Үзејир Нәһәмја Әстәр Әјјуб Зәбур Мәсәлләр Ваиз Нәғмәләр нәғмәси Әшија Әрәмја Мәрсијәләр Һизгијал Дәнјал Һушә Јуил Амус Әбдија Јунус Микә Наһум Һәбгуг Сәфәнја Һәггај Зәкәријјә Мәлаки Мәтта Марк Лука Јәһја Һәвариләрин ишләри Ромалылара 1 Коринфлиләрә 2 Коринфлиләрә Галатијалылара Ефеслиләрә Филиппилиләрә Колослулара 1 Салоникилиләрә 2 Салоникилиләрә 1 Тимутијә 2 Тимутијә Титуса Филимона Ибраниләрә Јагуб 1 Бутрус 2 Бутрус 1 Јәһја 2 Јәһја 3 Јәһја Јәһуда Вәһј 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40\nБухур гурбанҝаһы (1—10)\nСијаһыјаалма вә кәффарә һаггы (11—16)\nЈујунмаг үчүн мис чән (17—21)\nМәсһ јағынын тәркиби вә һазырланмасы (22—33)\nМүгәддәс бухурун тәркиби вә һазырланмасы (34—38)\n30 Бухур јандырмаг үчүн акасија ағаҹындан гурбанҝаһ дүзәлдин.+ 2 Гурбанҝаһ дөрдбуҹаг шәклиндә олсун, ени вә узуну бир гулаҹ*, һүндүрлүјү исә ики гулаҹ. Бујнузлары гурбанҝаһла бир бүтөв олмалыдыр.+ 3 Гурбанҝаһын һәр јеринә, үстүнә, јанларына вә бујнузларына халис гызыл чәкин. Кәнарларына гызылдан һашијә вурун. 4 Һәр тәрәфдә ики-ики олмагла, ики тәрәфдә һашијәнин алтына гызыл һалга бәркидин. Гурбанҝаһы дашыјанда шүвүлләри бу һалгалардан кечирәҹәксиниз. 5 Шүвүлләри акасија ағаҹындан дүзәлдин вә үстүнә гызыл чәкин. 6 Гурбанҝаһы Шәһадәт сандығынын өнүндәки пәрдәнин габағына гојун.+ О, сәнә ҝөрүнәҹәјим јерин, Шәһадәт сандығынын үстүндәки гапағын гаршысында олмалыдыр.+ 7 Һарун+ гурбанҝаһын үстүндә әтирли бухур јандырмалыдыр.+ Бухуру һәм сәһәрләр чыраглары һазырлајанда јандырмалыдыр,+ 8 һәм дә гаш гаралан вахт чыраглары јандыранда. Бу бухур тәгдимәсини нәсилдән-нәслә мүтәмади олараг Јеһованын өнүндә ҝәтирин. 9 Гурбанҝаһын үстүндә нә јасаг бухур,+ нә јандырма гурбаны, нә дә тахыл тәгдимәси ҝәтирмәјин, үстүнә шәраб тәгдимәси төкмәјин. 10 Һарун гурбанҝаһы пак етмәк үчүн ҝүнаһ гурбаны кими ҝәтирилән һејванын ганындан онун бујнузларына чәкмәлидир. Буну кәффарә олараг илдә бир дәфә едәҹәк.+ Нәсилдән-нәслә белә олмалыдыр. Гурбанҝаһ Јеһованын ҝөзүндә сон дәрәҹә мүгәддәсдир». 11 Сонра Јеһова Мусаја деди: 12 «Исраил оғулларыны сијаһыја алыб сајанда+ һәр кәс ҹанынын әвәзиндә Јеһоваја фидјә версин. Гој белә етсинләр ки, сијаһыја алынан вахт башларына бәла ҝәлмәсин. 13 Сијаһыја алынан һәр кәс мүгәддәс мәкан шекели* илә јарым шекел вермәлидир.+ Шекел ијирми ҝераја* бәрабәрдир. Бу јарым шекел Јеһоваја верилмәлидир.+ 14 Ијирми вә ијирмидән јухары јашда олуб сијаһыја алынан һәр кәс Јеһованын дедији пајы ианә етсин.+ 15 Ҹаны үчүн кәффарә олараг Јеһоваја бу ианәни верәндә нә варлы јарым шекелдән чох вермәлидир, нә дә касыб ондан аз вермәлидир. 16 Кәффарә һаггы олан ҝүмүш пулу исраиллиләрдән ал вә Һүзур чадырында едилән ибадәт үчүн вер. Бу, исраиллиләри Јеһоваја хатырладан нишан вә ҹанлары үчүн кәффарә олаҹаг». 17 Јеһова сөзүнә давам едиб Мусаја деди: 18 «Јујунмаг үчүн мисдән бир чән вә онун үчүн алтлыг дүзәлдин.+ Ону Һүзур чадыры илә гурбанҝаһын арасына гојун вә ичини су илә долдурун.+ 19 Һарунла оғуллары онун сују илә әл-ајагларыны јумалыдыр.+ 20 Онлар Һүзур чадырына ҝирәндә, јахуд хидмәт етмәк вә одда јандырылан тәгдимәләри Јеһоваја тәгдим етмәк үчүн гурбанҝаһа јахынлашанда јујунмалыдырлар ки, өлмәсинләр. 21 Онлар әл-ајагларыны јумалыдырлар, јохса өләҹәкләр. Бу, нәсилдән-нәслә һәм онун үчүн, һәм дә өвладлары үчүн дәјишмәз ганун олаҹаг».+ 22 Јеһова сонра Мусаја деди: 23 «Ән ҝөзәл әтријјатдан ҝөтүрүн: 500 шекел бәрк мүрр, онун јарысы гәдәр, 250 шекел әтирли дарчын, 250 шекел әтирли кәҹәвәр, 24 мүгәддәс мәкан шекели+ илә 500 шекел дарчын* вә 1 һин* зејтун јағы. 25 Онлардан мүгәддәс мәсһ јағы дүзәлдин. Усталыгла һазырланмыш бу гатышыг мүгәддәс мәсһ јағы олсун.+ 26 Онунла Һүзур чадырыны+ вә Шәһадәт сандығыны, 27 масаны вә бүтүн ләвазиматыны, чырагданы вә бүтүн аваданлығыны, бухур гурбанҝаһыны, 28 јандырма гурбаны үчүн гурбанҝаһы вә бүтүн аваданлығыны, чәни вә алтлығыны мәсһ ет. 29 Онлары мүгәддәс ет. Беләликлә, онлар сон дәрәҹә мүгәддәс олаҹаглар.+ Онлара тохунан адам мүгәддәс олмалыдыр.+ 30 Һаруну+ вә оғулларыны+ да мәсһ ет. Онлары мүгәддәс ет ки, Мәнә каһин кими хидмәт етсинләр.+ 31 Исраиллиләрә белә де: “Бу јағ нәсилдән-нәслә Мәним үчүн мүгәддәс јағ олаҹаг.+ 32 Һеч ким ондан бәдәнинә чәкә билмәз. Һәм дә бу тәркибдә һеч нә дүзәлтмәјин. О, мүгәддәсдир. Ону һәмишә мүгәддәс тутун. 33 Ким буна бәнзәр јағ дүзәлтсә вә ја кәнар адама* бу јағдан чәксә, халгын арасындан јох едиләҹәк*”».+ 34 Јеһова Мусаја деди: «Бәрабәр өлчүдә балзам, әтирли бухур, әтирли галбан гатраны вә халис күндүр ҝөтүрүн.+ 35 Сонра онлардан бухур дүзәлдин;+ әтирли отларын гатышығы усталыгла һазырланмалы, дузланмалыдыр+. Бу гатышыг гарышыгсыз вә мүгәддәс олмалыдыр. 36 Ондан бир аз ҝөтүрүн, дөјүб тоз һалына салын вә бир гәдәрини Һүзур чадырында Шәһадәт сандығынын гаршысына, сәнә ҝөрүнәҹәјим јерә гојун. Бу гатышығы сон дәрәҹә мүгәддәс тутмалысыныз. 37 Бу тәркибдә өзүнүз үчүн бухур дүзәлтмәјин.+ Буна Јеһованын ҝөзүндә мүгәддәс олан бир шеј кими бахмалысыныз. 38 Ким әтриндән өтрү буна бәнзәр бир шеј дүзәлтсә, халгын арасындан јох едиләҹәк*».\n^ Гулаҹ 44,5 см-ә бәрабәрдир. Б14 әлавәсинә бах.\n^ Шекел 11,4 г-а бәрабәрдир. Б14 әлавәсинә бах.\n^ Ҝера 0,57 г-а бәрабәрдир. Б14 әлавәсинә бах.\n^ Чин дарчыны.\n^ Һин 3,67 л-ә бәрабәрдир. Б14 әлавәсинә бах.\n^ Јәни Һарунун нәслиндән олмајан адама.\n^ Јахуд өлдүрүләҹәк.


Q=4	C=4	SS=0	LS=0	PS=0	DC=0	LC=0	SD=0	BS=4	G0=102	G1=87	G2=37	DLID=az_RU	BODY= Гуран бахымындан һикмәтин елмлә фәрги вармы? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa2967\tArxiv kodu 7935\n“Һикмәт” сөзү лүғәтдә һагг вә һәгигәтлә ујғун данышыг вә әмәл, елм вә әгл васитәсилә һагга јетишмәк, ја инсаны һагга чатдыран шејә дејилир. “Елм” исә билмәк, бир шејин һәгигәтини дәрк етмәк, билик вә аҝаһлыг мәналарындадыр.\nГуранда “һикмәт” вә “елм” кәлмәләри; “һикмәт” сөзү Гуранда чох ишләнмишдир. Бу кәлмәдән мәна вә мәгсәд һаггында тәфсирчиләр арасында мүхтәлиф нәзәријјәләр вар. Бәзиләри мәгсәдин пејғәмбәрлик олдуғуну билдирирләр. Бәзиләри дејирләр ки, мәгсәд, шәриәт, һалал вә һарама олан елмдир. Бир дәстә, һикмәтдән мәгсәд Гуран елмләри, диҝәрләри исә Аллаһын бујурдугларынын һәгигәтинә јетишмәк мәнасында олдуғуну гејд едирләр. Амма, Әлламә Тәбатәбаинин нәзәријјәси бүтүн бу нәзәријјәләри өз көлҝәси алтына алыр вә о да будур ки, һикмәт, елмин мөһкәм вә јәгинҝәтирән олмасы мәнасындадыр. Чүнки, һикмәт, бир шејин мөһкәм вә арадан ҝетмәсинин гејри-мүмкүн олмасыдыр. Аллаһ-таала Гураны “Китаби-һәким” адландырырса, бу о демәкдир ки, Гуран вахтында сөз дејир, јахшы сөз дејир, етдији бәјанын јанында дәлил вә бүрһан ҝәтирир.\n“Елм” кәлмәси дә Гуранда чох тәкрар олунмуш вә лүғәтдә билмәк, ајдынлыг ҝәтирмәк, дәлил вә һөҹҹәт мәнасында ишләнмишдир. Елм кәлмәсинин вә ондан ајрылан сөзләрин дәгиг арашдырылмасындан сонра мәлум олур ки, бүтүн варлыглар елмә маликдир. Неҹә ки Әлламә Тәбатәбаи бу ајәнин - “Елə бир шeј јoxдур ки, Аллaһa тə’риф дeјиб Oнa шүкр eтмəсин, лaкин сиз oнлaрын (диллəрини билмəдијиниз үчүн) тəгдисини aнлaмaзсыныз.”[i] - тәфсириндә јазыр: ајәдәки, “лaкин сиз oнлaрын тəгдисини aнлaмaзсыныз.” – ҹүмләси, мөвҹудатларын тәгдисиндән мәгсәдин елм үзүндән олмасына ән јахшы дәлилдир. Чүнки, әҝәр варлыгларын тәсдигиндән мәгсәдин јалныз Аллаһа нисбәт верилмәси олсајды, онда онларын дилләрини анламамағын бәјан олунмасынын һеч бир мәнасы олмазды. Гуранда бу мәнаја (варлыгларын елми олмасына) дәлаләт едән мәналар чохдур.\nҺикмәтлә елмин фәрги; Гуран ајәләриндә бәзән, варлыгларын јарадылышы әбәс вә һәдәфсиз олмамасы ҹәһәтиндән һикмәт Алллаһ-таалаја нисбәт верилмиш вә бу да Аллаһ-тааланын сонсуз елминә ишарә едир. Нәтиҹәдә, һикмәт вә елм Аллаһын зати сифәтләриндәндир. Амма, әҝәр һәр һансы ишин һикмәт, һагг вә батилдән узаг олмасы илә вәсф олунурса, бу һалда һикмәт Аллаһ-тааланын фели сифәтиндән сајылаҹаг. Һәр һалда, Аллаһ-тааланын бүтүн сифәтләри Онун зати сифәтләри олдуғуна ҝөрә бу ики вәсф арасында һеч бир фәрг јохдур. Јалныз бу етибарла ки, Аллаһ-тааланын һәким вә әлим сифәтләри Онун билијинә, “һикмәт” исә елми ҹәһәтләринә ишарәдир. Башга сөзә десәк, “елм” сифәти Аллаһ-тааланын сонсуз билијинә, “һикмәт” сифәти исә Гуранын назил олма сәбәбләринә вә аләмләрин јарадылма һәдәфинә ишарә едир. Бәзән бу ики сифәт инсана да нисбәт верилир. О да инсанда һикмәт, мөвҹудатларын танынмасы, јахшы вә хејир ишләрин ҝөрүлмәси мәнасындадыр. Һәким о кәсдир ки, мәрифәт әһли олуб, дәрин дүшүнҹәси вә әгли олмуш олсун. Имам Казим (әлејһиссалам) бујурур: “Һикмәтдән мәгсәд дүшүнҹә вә әглдир.” Беләликлә, демәк олар ки, һикмәт елә бир дәрк вә дүшүнҹә тәрзидир ки, елмә әсасланыр, онун да һәгигәти Аллаһ-таалаја мәхсусдур. Бундан әлавә, имам Садиг (әлејһиссалам) бујурур: “Аллаһ-таала өзү елмдир вә ҹәһлин Она јолу јохдур.” Башга мәтләб исә бундан ибарәтдир ки, елмин дә өз мәртәбәләри вар. Елмин ән али мәртәбәси Аллаһ-таалаја мәхсус олуб, онун сајәсиндә исә диҝәр мөвҹудатлара инсана вә һәтта гејри-әгл саһибләринә дә елмдән бәһрә верилиб. Бүтүн варлыгларын өзләринә нисбәт араларында елми мәгамлары вардыр. Амма, һикмәт өзүнүн хүсусијјәтләри илә јалныз ағыл саһибләринин сифәт вә хүсусијјәтләриндәндир.\n[i] Исра сурәси, 44-ҹү ајә.\n“Һикмәт” әслиндә, елм вә әглин васитәси илә һагга, һәгигәтә чатмагдыр. Сөзүн әсли исә “һөкм” көкүндән олуб, һәбс етмәк вә гадаған мәнасындадыр. Бу сөзүн илк мәнасы, зүлмүн гаршысы алмагдан өтрү һөкм вермәјә дејилир. Һикмәтин хассәләриндән бири инсанда ҹәһл вә наданлығы гаршысыны алмагдыр. Амма, “елм” билмәк, билик, һәгигәти дәрк етмәк вә баша дүшмәк, бир шејин әсасына дејилир. Һәмчинин, әшјада олан о нишанәләрә дәлаләт едир ки, онун васитәсилә ондан гејрисини ајырмаг олур.\nГуранда елм вә һикмәт;\nҺикмәт сөзү Гуранда ијирми дәфә тәкрар олунмушдур. Һикмәт сөзүнүн мәнасы һаггында Гуранда тәфсирчиләр мүхтәлиф изаһлар верибләр ки, онларын хүласәси бунлардан ибарәтдир:\n1.Һикмәтдән мәгсәд пејғәмбәрликдир. Неҹә ки, Гуранда охујуруг: “Дaвуд Ҹaлуту өлдүрдү. Аллaһ Дaвудa һəм һөкмрaнлыг, һəм дə һикмəт (пeјғəмбəрлик) вeрди.”\n2. Һикмәтдән мәгсәд, шәриәтдә һалал вә һарама елм тапмагдыр. Гуран ајәсиндә охујуруг: “(Аллaһ) oнa (Исaјa) јaзмaғы, һикмəти (һалал вә һарамы), Төврaты вə Инҹили өјрəдəҹəк.”\n3.Тәфсирчиләрдән бәзиләри һикмәтдән мәгсәдин Гуран елмләри, Гуранын нәсх едән (ләғв едән) вә нәсх олунан ајәләринә, мөһкәм вә мүтәшабеһ, мүгәддәм вә мүәххәр вә саир ...ајәләринә аид олан елмин олдуғуну дејирләр. Гуранда охујуруг: “Аллaһ истəдији шəxсə һикмəт (eлм, мə’рифəт, мүдриклик) бəxш eдəр. Кимə һикмəт бəxш eдилмишсə, oнa чoxлу xeјир (əбəди сəaдəт) вeрилмишдир. Буну aнҹaг aғыллы aдaмлaр дəрк eдəрлəр!”\n4. Бәзи тәфсирчиләрин нәзәринә ҝөрә исә һикмәт, әмәл вә сөз мејданында Аллаһ-тааланын кәламынын әслинә вә һәгигәтинә јетишмәкдир.\n5. Бәзиләри һикмәти динин ҝениш мәнада анламы кими тәфсир едирләр.\n6. Диҝәр тәфсирчиләр исә һикмәтә диндән дүзҝүн вә сәһиһ дәрк кими мәна вермишләр.\n7. Бир дәстә исә бу әгидәдирләр ки, “һикмәт” елә бир елмдир ки, башдан баша инсанын ислаһ олуб камала јетмәсинә сәбәб олур. \n8. Нәһајәт, Әлламә Тәбатәбаи бүтүн бу мәналары өзүндә ҹәмләшдирән бир нәзәријјә вермшдир. О да бундан ибарәтдир ки, һикмәт, мәсәләнин елми шәклинин мөһкәм вә там јәгинликлә олмасына дејилир. Әслиндә, бүтүн гејд олунан мәналар бу мәнанын дахилиндә гәрар тутмушдур. Чүнки, “һикмәт”, “мөһкәм”, “һөкм” вә саир кими кәлмәләрин мәнасында бир нөв мөһкәмлик вә арадан ҝетмәмәк мәнасы јатмышдыр. Аллаһ-тааланын Гураны “Китабун-һәким” адландырмасы ондан өтрүдүр ки, Гуран вахтында сөз дејир, јахшы сөз дејир, бәјан етдији шејин јанында дәлил вә бүрһаны вар. Дәлил вә бүрһаны олмајан сөз мөһкәм олмаз. Ислам Пејғәмбәриндән (с) нәгл олунан һәдисдә охујуруг: “Аллаһ-таала ән гијмәтли Гуран немәтини мәнә әта етмиш вә онунун јанында лазымы гәдәр һикмәт дә вермишдир. Һикмәтдән бәһрәси олмајан ев виранәдир. Беләликлә, елм вә билик өјрәнин, елә олмасын ки, надан вә савадсыз һалда өләсиниз!” \nАмма, “елм” кәлмәси, Гурани-кәримдә 105 дәфә тәкрар олунмушдур. Әлбәттә, елм кәлмәсиндән алынмыш кәлмәләри дә нәзәрә алсаг, белә кәлмәләрин сајы чохдур. Бу сөз, бәзән Гуранда “билик” мәнасында ишләниб. Мәсәлән ајәдә вар, “Һəр гəбилə өзүнүн су ичəҹəји јeри билди.”  Бәзән изһар вә ајдынлашдырмаг мәнасында олур, мәсәлән, “Сoнрa ики тaјфaдaн (мө’минлəрдəн вə кaфирлəрдəн) һaнсынын oнлaрын (мaғaрaдa) гaлдыглaры мүддəти дaһa дүзҝүн һeсaблaдыглaрыны билмəк үчүн oнлaры oјaтдыг.” Әлламә Тәбатәбаи бу ајәнин мәнасында јазыр; мәгсәд, һазырда олан елмдир. О да, Аллаһ-таала јанында бир шејин һүзуру вә хүсуси вүҹуду мәнасындадыр. Елм бу мәнада Гуранда чох ишләнмишдир. Бәзән дә елм, дәлил вә һөҹҹәт мәнасында ишләниб.\nБеләликлә, елм һаггында гејд олунмуш бүтүн мәналардан белә нәтиҹә алмаг олур ки, бүтүн мөвҹудатларын өзүнә мәхсус елмләри вардыр. Неҹә ки, Әлламә Тәбатәбаи бу ајәнин - “Елə бир шeј јoxдур ки, Аллaһa тə’риф дeјиб Oнa шүкүр eтмəсин, лaкин сиз oнлaрын (диллəрини билмəдијиниз үчүн) тəгдисини aнлaмaзсыныз.” - тәфсириндә јазыр ки, ајәдәки “лaкин, сиз oнлaрын тəгдисини aнлaмaзсыныз.” – ҹүмләси мөвҹудатларын тәгдисинин елм үзүндән олмасына ән јахшы дәлилдир. Чүнки, әҝәр мөвҹудларын тәсдигиндән мәгсәд јалныз, варлыгларынын Аллаһа нисбәт верилмәси олсајды, онда онларын дилләрини анламамағын бәјан олунмасынын һеч бир мәнасы олмазды. Гуранда бу мәнаја (варлыгларын елми олмасына) дәлаләт едән мәналар чохдур. Мәсәлән, “мәһз о ҝүн (јер) өз һекајәтини сөјләјәҹәкдир. Чүнки (буну) она сәнин Рәббин вәһј етмишдир (бујурмушдур)!” Бу гәбилдән олан ајәләр дәлаләт едир ки, инсанын әзаларынын шәһадәт вермәси вә Аллаһ-таала илә дилә ҝәлиб сөз данышмалары, Һагг-тааланын суалларына ҹаваб вермәләри һәр бир варлығын өзүнәмәхсус елми әсасында олар. Әлбәттә, диггәт етмәк лазымдыр ки, елмин өзүнәмәхсус дәрәҹәләри вардыр.\nҺикмәтлә елмин фәрги;\nБу ики кәлмәнин фәргләрини бәјан етмәздән әввәл гејд етмәк лазымдыр ки, бәзән елм вә һикмәт Аллаһ-таалаја нисбәт верилир. Гурани-Кәримдә һәким кәлмәси 92 дәфә, әлим кәлмәси исә 156 дәфә Аллаһ-таалаја нисбәт верилмишдир. Һәким вә әлим вәсфләри Аллаһ-тааланын зати сифәтләриндәндир. Чүнки, Аллаһын һикмәти дедикдә нәзәрдә тутулур ки, јаратдыгларыны ән мөһкәм шәкилдә вә гүдрәтлә јарадыб, јарадылыш һәр бир мәнасызлыгдан узаг олуб, Онун затындан сајылан сонсуз елминә әсасланыр. Һикмәтин фели сифәтләриндән дә олмасына бахмајараг, бу ҹәһәтдән дә Аллаһ-тааланын Өз ишләриндә мөһкәм, гүдрәтли вә һәр ҹүр батил ишдән пак вә мүнәззәһ олмасына дәлаләт едир. Һәр һалда, Аллаһын заты сифәтләри Онун заты илә ејни олдуғу үчүнбу ики сифәт (һәким вә әлим) арасында елә бир фәрг јохдур. Она ҝөрә ки, һәким вә әлим сифәтләринин һәр икиси Аллаһ-тааланын билик вә елминә ишарәдир. Фәрг бундадыр ки, һикмәт адәтән Аллаһ-тааланын елми ҹәһәтләринә, елм исә нәзәри ҹәһәтләринә ишарә едир. Башга сөзлә десәк, елм Аллаһ-таалынын сонсуз билијиндән хәбәр верир, һикмәт исә Онун јаратдығы аләмләрин вә Гурани-Кәримдә назил етдијинин һәдәфиндән хәбәр верир.\nБәзән бу ики сифәт инсана вә диҝәр ағыл саһибләри олан мөвҹудлара да нисбәт верилир. Инсанда һикмәтин олмасы, онун варлыглара елми, бәјәнилмиш вә хејир ишләрин ҝөрүлмәси мәнасындадыр. Башга сөзлә десәк, һәким инсан о кәсдир ки, мәрифәт мејарларыны өзүндә ҹәм етмәклә онун васитәсилә һаггы таныја билсин, батили исә һансы либасда олмасына бахмајараг һагдан ајыра билсин. Бу һәмин мөвзудур ки, фәлсәфәчиләр ону өз дилләриндә “нәзәријәә гүввәсинин камал һәдди” адландырырлар. Демәли, һәким о кәсдир ки, дәрин дәрк гүввәсиндән бәһрәләниб вә мәрифәт әһли вә сағлам ағла малик олсун. Имам Казым (әлејһиссалам) Һишам ибни Һәкәмә бујурур: “Һәкмәтдән мәгсәд әгл вә дәркдир.” Бәс, демәк олар ки, һикмәт елә бир дәрк вә дүшүнҹә тәрзидир ки, елмә әсасланыр, онун да һәгигәти Аллаһ-таалаја мәхсусдур. Бундан әлавә, имам Садиг (әлјеһиссалам) бујурур: “Аллаһ-таала өзү елмдир вә ҹәһлин Она јолу јохдур.” Һәмин һәгигәт ки, Лоғман Аллаһ-таала тәрәфиндән алмышдыр. Бәзи фәлсәфәчиләр инанырлар ки, анҹаг фикирләшмәк, мүталиә етмәк елм вә билик вүҹуда ҝәтирмир. Бәлкә дә бунлар инсанда руһу әгли биликләри гәбул етмәјә һазырлашдырыр. Елә ки, инсанын руһу бу ишә һазыр олур, Аллаһ-таала өз елм фејзи вә рәһмәтиндән инсанын руһуна сәпир. О заман әмәл мәрһәләсиндә, инсанда дәрк вә мәрифәт һалы вүҹуда ҝәлир. Башга сөзлә десәк, инсанын әмәли онун руһуну елми вә мәрифәти гәбул етмәјә һазырлашдырыр. Елмин дә олмасы инсанда бир мүгәддимә олараг инсанын руһуну һагла батили ајырмаға, һәгигәти дәрк етмәјә, манеә вә фәсадлары ајырмаға һазыр едир.\nБашга мәтләб исә бундан ибарәтдир ки, елмин дә өз мәртәбәләри вар. Елмин ән али мәртәбәси Аллаһ-таалаја мәхсус олуб, онун сајәсиндә исә диҝәр мөвҹудатлара, инсана вә һәтта, гејри-әгл саһибләринә дә елмдән бәһрә верилиб. Бүтүн варлыгларын өзләринә нисбәт араларында елми мәгамлары вардыр. Амма, һикмәт өзүнүн хүсусијјәтләри илә јалныз ағыл саһибләринин сифәт вә хүсусијјәтләриндәндир.\n Мүфрәдат Рағиб, “һөкм” сөзү.\n Мөҹәми мәгајисул-лүғәт, “һөкм” сөзү.\n Гурши, Гамус Гуран, 5-ҹи ҹилд, сәһ-32, “һөкм” сөзү.\n Мөҹәми мәгајисул-лүғәт, “елм” сөзү.\n Мәҹмәул-Бәјан, 10-ҹу ҹилд, Интишарат Муәссисеји Әл-әләми лил мәтбуат, тарих-1415 һиҹ.гәмәри, 2-ҹи ҹилд, сәһ-151.\n Бәгәрә сурәси, 251-ҹи ајә.\n Мәҹмәул-Бәјан, 10-ҹу ҹилд, Интишарат Муәссисеји Әл-әләми лил мәтбуат, тарих-1415 һиҹ.гәмәри, 2-ҹи ҹилд, сәһ-298.\n Али Имран сурәси, 48-ҹи ајә.\n Мәҹмәул-Бәјан, 10-ҹу ҹилд, Интишарат Муәссисеји Әл-әләми лил мәтбуат, тарих-1415 һиҹ.гәмәри, 2-ҹи ҹилд, сәһ-194.\n Бәгәрә сурәси, 269-ҹу ајә.\n Әлламә Тәбатәбаи, Мәһәммәд Һүсејн, Тәфсир Әл-Мизан, Мүәссеји Һәмданини тәрҹүмәси, нашир; Бүнјад елми вә фикри Әлламә Тәбатәбаи, тарих-1363 һиҹ.гәм; 2-ҹи ҹилд, сәһ-351.\n Ҹаваб Амули, Әбдуллаһ, Гуран дәр Гуран, (мөвзуи тәфсир), интишарат Үсвә, 1-ҹи ҹилд, сәһ-297.\n Ҹаваб Амули, Әбдуллаһ, Гуран дәр Гуран, (мөвзуи тәфсир), интишарат свә, 1-ҹи ҹилд, сәһ-297.\nСујути, Әд-дуррул Мәнсур, 1-ҹи ҹилд, сәһ-335.\n Әраф сурәси, 160.\n Кәһф сурәси, 12-ҹи ајә.\n Кәһф сурәси, 4-5-ҹи ајәләр.\n Исра сурәси, 44-ҹү ајә.\n Әлламә Тәбатәбаи, Мәһәммәд Һүсејн, Тәфсир Әл-Мизан, 17-ҹи ҹилд, сәһ-609.\n Зилзал сурәси, 4-5-ҹи ајәләр.\n Бәгәрә сурәси, 260-ҹи ајә.\n Мәкарим Ширази, Тәфсир Нүмунә, 15-ҹи ҹилд, сәһ-399.\n Мүфрәдат Рағиб, “һөкм” кәлмәси.\n Мәкарим Ширази, Тәфсир Нүмунә, 17-ҹи ҹилд, сәһ-37\n Амули, Шејх Һүрр, Әл-Фусулул мүһүммә фи үсулул әиммә, 1-ҹи ҹилд, сәһ-228.\n32] Лоғман сурәси, 12-ҹи ајә.\n Мәкарим Ширази, Тәфсир Нүмунә, 16-ҹы ҹилд, сәһ-349\n8055 İslam fəlsəfəsi 2012/04/19\nFəlsəfə – ən xüsusi mənada varlıq aləmindəki gerçəklikləri dərk etmək üçün zehni, əqli və istidlal yönlü səylər mənasınadır. Hikməti fəlsəfədən fərqli bir ...\n11204 Təfsir 2007/01/10\n7906 Təfsir 2010/10/17\n20396 Təfsir 2008/07/07\n11121 Təfsir 2009/02/19\n18207 Təfsir 2009/03/12\n6358 Təfsir 2010/09/22\n5355 Təfsir 2010/11/14\n9203 Təfsir 2009/08/20\n3638 Fiqh tarixi 2012/05/19\n3650 Qədim kəlam 2011/09/12\n4136 Hədis elmləri 2011/12/25\n3732 Qədim kəlam 2011/12/25\n3185 Təfsir 2012/02/07\n12988 Təfsir 2012/06/23\n2826 Qədim kəlam 2011/05/30\n2993 Nizamlar hüquq və əhkam 2012/05/20\n3288 Nəzəri irfan 2010/04/24\n10897 تاريخ بزرگان 2011/12/25\n106030 Nizamlar hüquq və əhkam 2011/05/31\n31423 Hədis elmləri 2014/05/20


Q=20	C=0	SS=0	LS=20	PS=0	DC=0	LC=0	SD=0	BS=1	G0=0	G1=0	G2=0	DLID=az_RU	BODY=Американын зиддијјәтли давранышы данышыгларда әсас манеәләрдән биридир\nnoyabr 25, 2021 - 8:07 AM Хәбәрин коду : 1201962 Мәнбә : ABNA24 Link:\nИранын хариҹи ишләр назири Һүсејн Әмир Абдуллаһијан исвечрәыи һәмкары Иганзио Кассис илә телефон данышығында Ирана гаршы санксијаларын ләғви илә бағлы данышыгларын ҝәлән һәфтә Вјанада башлајаҹағыны вурғулајараг, Иранын јахшы разылашма әлдә етмәкдә ҹидди олдуғуну, лакин америкалыларын зиддијјәтли давранышларынын данышыгларда ҹидди манеә олдуғуну билдириб.\nАБНА24 Хәбәр Верир, Һүсејн Әмир Абдуллаһијан текефон данышығы заманы америкалыларын бир тәрәфдән Бирҝә Һәртәрәфли Фәалијјәт Планына гајытмаға мејлли олдуғуну нүмајиш етдирдијини, диҝәр тәрәфдән дә сон һәфтәләрдә бәзи иранлы шәхсләр вә ширкәтләрә гаршы ики мәрһәләдә јени санксијалар тәтбиг етдијини билдириб вә әлавә едиб: "Иран Ислам Республикасынын АБШ һаггында һөкмү онун давранышларына әсасланыр".\nИранын хариҹи ишләр назири бу телефон данышығында һәмчинин Јәмәндәки критик вәзијјәтә тохунараг, билдириб ки, Иран Ислам Республикасы Јәмәнин блокадасына сон гојулмасы вә мүһарибәнин дајандырылмасы үчүн бүтүн сәјләри дәстәкләјир.\nӘмир Абдуллаһијан реҝионун вә Әфганыстанын вәзијјәтинә тохунараг, дејиб: "Иран Ислам Республикасы Әфганыстандакы һазыркы мүвәггәти һакимијјәти инклүзив бир һөкумәт гурмаға тәшвиг едир".\nО, һәмчинин сојуг мөвсүм әрәфәсиндә орадакы һуманитар вәзијјәтдән нараһатлығыны ифадә едәрәк, мәҹбури көчкүнләрин вә гачгынларын гајғысына галмаг үчүн сәмәрәли бејнәлхалг сәјләрин ҝөстәрилмәсинә чағырыб.\nИранын баш дипломаты Исвечрәнин Авропадакы мүһүм статусуна ишарә едәрәк, ики өлкә әлагәләринин дүзҝүн јолда олдуғуну вә Исвечрә парламенти сәдринин Теһрана сон сәфәринин икитәрәфли парламент әлагәләриндә дөнүш нөгтәси олдуғуну билдириб.\nИранын хариҹи ишләр назири һәмчинин Иранын ики өлкә арасында бирҝә игтисади комиссија јаратмаға һазыр олдуғуну бәјан едәрәк, онун јахын ҝәләҹәкдә реаллашаҹағына үмид етдијини билдириб.\nИсвечрә сәфири дә өз нөвбәсиндә ики өлкәнин дипломатик әлагәләринин 100-ҹү илдөнүмүндә Ирана сәфәринә тохунараг, Ираны тарихи вә чох ҹәлбедиҹи өлкә адландырыб.\nИгназио Кассис, һәмчинин ики өлкә арасында ишләниб һазырланмыш игтисади каналын вәзијјәти илә бағлы бир сыра изаһат вериб вә өлкәсинин Иран васитәсилә Әфганыстана һуманитар јардым ҝөндәрмәјә һазыр олдуғуну билдириб.\nО, һәмчинин билдириб ки, өлкәси Әфганыстанда һәртәрәфли һөкумәтин јарадылмасы зәрурәтиндә Иранла һәмфикирдир, Иран Ислам Республикасынын бу истигамәтдә индијәдәк ҝөстәрдији сәјләри, еләҹә дә Иранын даһа чох әфган гачгыны гәбул етмәсини јүксәк гијмәтләндириб.


Q=16	C=8	SS=8	LS=0	PS=16	DC=0	LC=0	SD=0	BS=1	G0=9	G1=5	G2=3	DLID=az_RU	BODY=Зәбур 16 | Онлајн Мүгәддәс Китаб | Јени дүнја тәрҹүмәси\nЈеһова јахшылығын мәнбәјидир\n«Јеһова нәсибимдир» (5)\n«Ҝеҹәләр үрәјим мәни ислаһ едир» (7)\n«Јеһова сағымда дуруб» (8)\n«Мәни Мәзарда гојмазсан» (10)\nДавудун михтамы*. 16 Еј Аллаһым, мәни гору, чүнки Сәнә сығынмышам.+ 2 Јеһоваја дедим: «Сән Јеһовасан, јахшылығымын мәнбәји. 3 Јердәки мүгәддәс бәндәләрдир,О нәҹиб адамлардыр зөвгү-сәфам».+ 4 Јад аллаһларын ардынҹа дүшәнләр дәрд-сәрини артырар,+ Онларын ҝәтирдији ган тәгдимәсинә әсла шәрик олмарам,Адларыны дилимә алмарам.+ 5 Јеһова нәсибим, пајымдыр,+ пијаләмә+ дүшән пајдыр. Мирасымы Сән горујурсан. 6 Пајыма ҝөзәл јерләр дүшдү, Мирасымдан чох разыјам.+ 7 Мәнә нәсиһәт верән Јеһоваја+ шүкүрләр олсун! Ҝеҹәләр үрәјим* дә мәни ислаһ едир.+ 8 Јеһованы даим ҝөзүмүн өнүндә сахлајырам,+ Сағымда дуруб, әсла сарсылмарам!+ 9 Буна ҝөрә гәлбим севинир, бүтүн варлығым шадланыр. Архајын јашајырам, 10 Чүнки мәни Мәзарда* гојмазсан,+ Гојмазсан вәфалы бәндән гәбир ҝөрсүн*.+ 11 Мәнә һәјат јолуну өјрәдирсән,+ Һүзурунда севинҹ, шадлыг ашыб-дашыр,+Сағында олмаг мәнә әбәди сәадәт ҝәтирир.\n^ Јахуд ән ҝизли фикирләрим. Һәрфән: бөјрәкләрим.\n^ Диҝәр вариант: чүрүсүн.


Q=12	C=12	SS=6	LS=0	PS=2	DC=0	LC=0	SD=0	BS=0	G0=39	G1=13	G2=1	DLID=az_RU	BODY=Павел вә Ефтик | Мүгәддәс Китаб һекајәси\nАЈ АМАН! Бурада нә баш вериб? Јердә узанан оғлана нә олуб? Бах! Евдән чөлә јүјүрән адамлардан бири Павелдир. Ҝөрүрсән, Тимотеј дә онун јанындадыр. Оғлан пәнҹәрәдән јыхылыб?\nБәли. Ҝәл ҝөрәк бу һадисә неҹә баш вериб. Бура Троас шәһәридир. Павел бу евдә шаҝирдләрлә сөһбәт едирди. О билирди ки, узун мүддәт онлары ҝөрмәјәҹәк, ахы ертәси ҝүн ҝәми илә јола дүшмәлидир. Буна ҝөрә дә Павелин шаҝирдләрлә сөһбәти дүз ҝеҹә јарысына кими узаныр.\nПәнҹәрәдә отуран Ефтик адлы бу оғланы јуху басыр вә о, дүз үчүнҹү мәртәбәдән јерә јыхылыр! Инди билдин бу адамлар нә үчүн тәшвишә дүшүбләр? Онлар горхурлар ки, бирдән ушаг өләр. Оғланы јердән галдыранда нә ҝөрсәләр јахшыдыр? О өлүб!\nПавел оғланын өлдүјүнү ҝөрәндә онун үстүнә јыхылыб ону гуҹаглајыр. Сонра јанындакылара дејир: ‘Горхмајын, һәр шеј јахшы олаҹаг!’ Тәсәввүр едирсән! Павел бир мөҹүзә едир! О, оғланы дирилдир! Һамы чох севинир.\nОнлар јенидән јухары чыхыб јемәк јејирләр. Павел сәһәрә гәдәр онларла сөһбәт едир. Ефтик исә һәмин ҝеҹә бир дә јухуламыр! Сонра Павел, Тимотеј вә онларын јол јолдашлары ҝәмијә минирләр. Билирсән онлар һара јолланырлар?\nПавел үчүнҹү тәблиғ сәјаһәтини јениҹә битириб. Бу сәјаһәтин үч илини о, Ефес шәһәриндә јашамышды. Онун үчүнҹү сәјаһәти икинҹидән даһа узун иди. Инди исә о, евә гајыдыр.\nТроасдан чыхандан сонра ҝәми бир аз Милет шәһәриндә дајаныр. Ефес Милетдән бир нечә километр аралыда јерләшир. Павел адам ҝөндәриб орадакы јығынҹағын ағсаггалларыны Милетә чағырыр. Павел онларла ахырынҹы дәфә сөһбәт етмәк истәјир. Бир гәдәр сонра ҝәми јола дүшүр. Павеллә видалашмалары гардашлары неҹә дә кәдәрләндирир!\nНәһајәт, ҝәми Гејсәријәјә ҝәлиб чатыр. Павел шаҝирд Филипин евиндә галыр. Агаб адлы бир пејғәмбәр Павели хәбәрдар едир ки, Јерусәлимә ҝетмәсин. Чүнки орада ону һәбс едәҹәкләр. Һәр шеј онун дедији кими олур. Гејсәријәдә ики ил һәбсдә сахланыландан сонра Павели Рома һөкмдары Гејсәрин мәһкәмәсинә ҝөндәрирләр. Ҝәл ҝөрәк Ромаја сәфәри заманы онун башына нәләр ҝәлир.\nҺәвариләрин ишләри 19–26-ҹы фәсилләр.